Eap - iek izapideen nagusia - espediente elektronikoa\nLotutako konponbideak Lotutako konponbideak\ninside - azpiegiturak eta sistemak dokumentazio elektronikoa\ndocumentoe - Dokumentu Elektronikoa\neemgde - kudeatzeko Metadatuen dokumentu elektronikoaren (e-EMGDE)\nEdo orria betez. Kontaktua\nInformazio-egitura (Estandarra semantikoa)\nNahitaez erabili beharreko Ámbito:\nAplikatu beharreko egitura trukatzeko izango da dokumentu elektronikoak, oro har, XML fitxategia bat jasoko dira dokumentu elektronikoaren hiru osagai identifikatu, hau da:\nii. Blokea: eskema honen arabera, dagokion metadatuen XML metadatuak integratzen dira nahitaezko gutxieneko gisa definitutako lotutako edukia HANDITU DEZAKE CSV ’, ‘ Valor salbu fitxategia sortzea batasunean sartuko direnetatik elementua HANDITU DEZAKE CSV ’ eta ‘ Erregulazioa.\niii. Sinadura (k): sinadura elektronikoak izan ziurtagiriak eta/edo fitxategia CSV oinarritutako lotutako dokumentuaren edukia, bai eta metadatuen sinadura.\nDiseinu osoa ENI eskema osatzen dute, eta kanpoko XSD bat osatzen dute 8 XSDs lotuta (xmldsig-core-schema.xsd) zehaztapena XMLDSig sinadurak XAdES mota erabiltzen da.\nEredu hori XSDs del ENI moduluzko diseinua berrerabiltzea bultzatzen duen bat-jarraitzen du beste eskema eta elkarreragingarritasuna.\nInplementazioan bereizi ahal izango da bi modulu mota izango dituzte:\nEgitura-modulua: egitura bat definitzen duen antolatzeko eta beste zenbait modulu izan den.\nEduki-modulua: jasotzen duen osagaiaren azken edukia.\nJaso duten guztien zerrenda XSDs diseinatuta ENI beharren sartzen da, taula honen arabera:


Ispilua 2.0 –\nBeste behin ere artikulu bat eskaini nion nire ispiluari, edo islatzen duen irudiari, bertan ikusten diren izaerari eta fisikoari. Kontua da neu ere aldatzen ari naizela, eta ispiluak bueltan dakarrena ere aldatu dela. Orain hilabete t´erdi edo Zilekora etorri zen Onintza, eta berarekin hitz egin ostean berriro ere jarri behar izan ditut gauzak balantzaren gainean. Eta hemen nago, balantzari begira nora joko duen ez dakidala, balantza benetakoa balitz legez, eta plantak egiten, erabakia nirea ez dela pentsatuz neure buruari gezurra esaten.\nBalantzan daude erantzunik gabeko galdera transzendentalak, nondik natorren, nor naizen edo zelakoa nahi nukeen izan besteak beste. Nire bizitzan zoom out apur bat egin beharko nuke zerbait erantzun nahian, baina zoom in eginda nire benetako zalantzak eta beldurrak ikus daitezke. Nola sentitu izan naizen bertso eskolan hamar urte hauetan, zerk arduratzen nauen abesten dudanean, publikoak zer iritzi duen jakin nahi eta ezina, begira ditudan begiek ematen duten beldurra,…\nZoratu aurretik hobe fokoa norbere buruan eta ongizatean jartzea, beti besteen oniritziaren bila ibili beharrean. Gauzak horrela, erabaki dut esaten eta abesten dudana bezain beste maite dudala ispiluak bueltan dakarrena, ilea, azala, izterrak,… Onintzak ondo esan zuen bezala “Ariketa sinpleagoa zen ispiluaren aurrean jarri, eta ispiluaren beste aldean dagoen horri irribarre egitea, aldatu nahiko lizkiokeen gauzak ere onartzea, haren irribarrea poltsikoan gorde eta kalera elkarrekin ateratzea”. Eta berriro ikusi dut nire burua eskaparateetan, kotxeko leihatiletan, lagunen betaurrekoetan, ur putzuetan eta entzuleen begietan.\nIspilua ostera ere eskegi dut bere lekuan, horma zuri antzuak ez zidan gogoko isladarik itzultzen eta.\nTags: feminismoa generoa Ispilua 2.0


Gazte usurbildarrak ere erraustegia gelditzera doaz - Noaua.eus\nNoaua Aldizkaria 2018-09-13 20:25\n"Utzi bizitzak kutsatzeari. Erraustegia gelditzera goaz!" goiburupean eta talde argazki honekin bat egin dute gazte usurbildarrek ere, irailaren 20rako Ernai gazte erakundeak Lasarten deitu duen manifestazioarekin. Irailaren 20an eta 21ean hain zuzen, erraustegiak sustatzen dituzten enpresen Europako konfederazioak kongresua egingo du Bilbon. Irailaren 19rako 20:00etan Guggenheim museo atarian elkarretaratzea deitu dute Errausketaren Aurkako Mugimenduak eta Zero Zabor Bizkaian Elkarguneak.\nBiharamunean, aipatu moduan, errausketaren zero gunetik gertuen dagoen udalerrietako batean, Lasarte-Orian alegia, Ernai gazte erakundeak, goizeko 10:30etan Okendo plazatik abiatuta hasita herria zeharkatuko duen manifestazioa. Ikasleak eta gazteria oro har, mobilizatzera deitu dute. "Dei egiten diegu inguruko herrietan bizi diren ikasle zein gazteei bat egin dezaten deialdi honekin eta etor daitezen proiektu txikitzaile honekiko aurkakotasuna adieraztera". Hamaika arrazoi daude horretarako, Ernaik argitara emandako ondoko adierazpenean irakur daitekeen moduan:


Hipercorreko atentatua - Wikipedia, entziklopedia askea.\n(«Hipercorko atentatua» orritik birbideratua)\n1987ko ekainaren  19a\n41° 25′ 41″ N, 2° 11′ 08″ E / 41.4281°N,2.18556°E / 41.4281; 2.18556Koordenatuak: 41° 25′ 41″ N, 2° 11′ 08″ E / 41.4281°N,2.18556°E / 41.4281; 2.18556\nHipercorreko atentatua ETA erakundeak 1987ko ekainaren 19an Bartzelonan Hipercor enpresak zuen merkataritza-zentro batean egindako atentatua da, non lur azpiko aparkalekuan bonba auto bat jarri eta leherrarazi zuen. Sant Andreu auzoan gertatu zen, Meridiana etorbidean.\nOndorioz, 21 pertsona hil eta hamarka zauritu izan ziren. Atentatuaren zirkunstantzien inguruko eztabaida sortu zen, ETA erakundeko kide batek atentatuaren aurretik hiru dei egin baitzituen lehergailuaren berri emateko.\nTrantsiziotik aurrera Katalunian egindako atentaturik odoltsuena izan zen Bartzelonako hau. Halaber, politikoki ondorio garrantzitsuak ekarri zituen: besteak beste, Ajuriaeneko Ituna, 1988an.\nBeste ondorioetako bat laguntasuna izan zen. ETAk Euskadin, baina bereziki Katalunian zuen babes sozial garrantzitsua galdu egin zuen egun batetik bestera atentatu honen ondorioz.\n3 Biktimen aldeko lana\nManifestazioa[aldatu | aldatu iturburu kodea]\n1987ko ekainaren 22an, 750.000 pertsona inguru manifestatu ziren Passeig de Gràcia pasealekuan. Besteak beste, Jordi Pujol Generalitateko orduko presidenteak, Pasqual Maragall Bartzelonako alkateak eta Jesus Egiguren Eusko Legebiltzarreko presidenteak parte hartu zuten. Nuria Espert aktoreak testua irakurri zuen amaieran.\nDomingo Troitiño eta Josefa Ernaga epaitu eta kondenatu zituzten atentatu egiletzat; eta, geroago, Rafael Caride eta Santiago Arrospide ere bai, lehenengoa Bartzelona Komandoaren burutzat, eta bigarrena ETAren burukidetzat. 794 urteko kartzela zigorra ezarri zioten bakoitzari.\nUrteak aurrera, Espainian lehenengo aldiz epaileek aitortu zuten Estatuaren ardura atentatu baten ondorioz. Izan ere, erabaki zuten Poliziak ez zuela behar besteko arduraz jokatu eraikina husteko eta kalte pertsonalak saihesteko.\nBiktimen aldeko lana[aldatu | aldatu iturburu kodea]\nRobert Manriquek harakin lan egiten zuen supermerkatuan garai hartan, eta larriki zaurituta gelditu zen atentatuaren ondorioz. Ebakuntza bat baino gehiago eta ospitaleratze aldi luzeak egin eta gero, atentatuaren biktimen alde lan egiteari ekin zion. AVT erakundearen arduraduna izan zen Katalunian, baina talde haren ildo politikoarekin zituen desadostasunengatik utzi zuen ardura hori. Geroztik, beste bide batzuetatik egin du lan arlo horretan.\n2017an, triskantzaren 30. urteurrena zela-eta, erakusketa bat abian ipini zuten Fabra i Coats kultura gunean, Sant Andreun. Halaber, urte hartako abuztuan gertatutako atentatu jihadistak zirela-eta, Manriquek biktima haiei ere laguntzeari ekin zion.\n1991ko Viceko atentatua\nAtentatuaren inguruko erreportajea, ETBn.\n(Gaztelaniaz)(Katalanez) El trastero azul, Robert Manriqueren bloga.\nXX. mendea Katalunian\nOrriaren azken aldaketa: 16 apirila 2019, 15:49.


Landalab: Landa eremuko adineko herritarrak lagundu eta babesteko programa - - Tolosaldeko ataria\nLandalab: Landa eremuko adineko herritarrak lagundu eta babesteko programa\nAmasa-Villabonako Udala 2022-01-10 13:48\nAmasa-Villabonako Udalak udalerriko adinekoentzako arreta indartuko du, Landalab proiektua aktibatuz. Esperientzia 2022ko irailera arte pilotatuko da Amasa auzoan, Agintzari S.Coop.ekin elkarlanean bakarrik bizi diren adineko pertsonen detekzioa eta babesa du helburutzat.\nLanda-eremuko erronkei aurre egiteko modu berriak\nBERTAN izeneko ekimen zabalago baten parte da Landalab, INTERREG POCTEFA Europar Batasuneko programak finantzatua. Honen bidez, landa-eremuak dituen erronkei aurre egiteko modu berriak aztertzen ditu, hala nola, garraio egokitua, zainketa komunitarioa, detekzioa eta esku-hartze goiztiarra. Nafarroako hainbat udalerrik, eta Pirinio Atlantikoko Mankomunitateak, eta Orozko, Urduña eta Amasa-Villabonako udalek parte hartzen dute.\nUdaleko Gizarte Zerbitzuekin elkarlanean\nProiektuaren helburua udalerriko gizarte zerbitzuei laguntzea da, nahi ez den bakardadea eta pertsonen isolamendua ikusaraziz. Horretarako, Gizarte Zerbitzuak informazio sistema integral batekin eta komunitatearen lankidetzarekin kontatuko dute, “Auzozainak” deritzonak. Pertsona hauek, bizilagunak, merkatariak, herriko apaiza, erizainak etab. izango dira. Hauen betebeharra izango da proiektuan parte hartzen duten adinekoen ahultasun seinaleei adi egotea, eta mugikorreko aplikazio baten bitartez hauskortasun egoera horren berri emango diete Gizarte Zerbitzuei, modu erraz batean.\nAmasaren diagnostikoa egin da\nAmasako auzoan 365 biztanle bizi dira. Hauetatik, 95 pertsonek 65 urte baino gehiago dituzte (%26,8). Bizikidetza-unitateei dagokionez, Amasan 59 etxebizitza daude adinekoren bat bizi dena eta horietatik 13tan bakarrik bizi dira. Auzoko erdigunean, 13 etxe daude bakarrik edo beste pertsona adindu batekin bizi direnak. Sakabanatutako eremuan aldiz, 18 etxebizitza daude egoera berdinean. Diagnosi honek, prekarietate ekonomikoarengatik, mendekotasunarengatik edo oinarrizko baliabideen urruntasunarengatik sortutako adierazleengatik hauskortasun egoera larrian dauden pertsonen kopurua aztertzen du.\nGonbidapen gutunak datozen asteetan\nDatozen asteetan, udal Gizarte Zerbitzuetatik, gutun bat bidaliko zaie pertsona adinduei proiektuan parte hartzera gonbidatuz. Honekin, jakin ahal izango da zein laguntza-sarerekin kontatzen duten eta zein babes sentsazio duten. Hauskortasun egoera larriagoan dauden pertsonen kasuan, beraiekin baloratuko da Landalaben parte hartzea edo beste baliabide batzuen beharra izango duen.\nAuzozaina, adineko pertsonen konfiantzazkoa\nProiektuan parte hartzen duten adineko pertsonek inguruko konfiantzazko Auzozainarekin kontatuko dute. Pertsona adindua izango da Auzozaina aukeratuko duena bere eguneroko jardueretan arriskuan jar dezakeen edozein aldaketa, egoera edo seinaleei adi egoteko, eta Auzozainek APP baten bitartez Gizarte Zerbitzuei jakinaraziko diete.\nParte hartu nahi baduzu, Gizarte Zerbitzuetera deitu.\nEkimen honek Amasa-Villabonako herritarren lankidetza sustatu nahi du, Oinarrizko Gizarte Zerbitzuen lana osatu ahal izateko, zainketa komunitarioa bultzatuz eta zaintzaren kultura sortuz. Interesa duen edozein pertsona edo ekimenen parte hartu nahi duenak, proiektuaren dinamizatzailearekin (Maider 688 81 69 43) harremanetan jarri daiteke, edo Gizarte Zerbitzura (943 69 21 00) deitu dezake.


ETORKIZUNA ASETZEA XEDE | Berria.eus\nEkonomia ETORKIZUNA ASETZEA XEDE\nElikagai industria Euskal Herrian. Bilakaera eta erronkak\nETORKIZUNA ASETZEA XEDE\nGarai oparoan dago Euskal Herriko elikagai industria. Krisian mila lanpostu desagertu badira ere, inoizko fakturaziorik hoberena izan du 2015ean, eta 2008tik bikoiztu egin ditu esportazioak. Hala ere, kontsumo joerak aldatzen ari dira, eta erantzuteko ahalmenak baldintzatuko du haren bilakaera.\n2017-06-18 / Joxerra Senar\nAndonik presa dauka. Bart nekatuegi zegoen biharamuneko bazkaria prestatzeko, eta orain ez du denbora nahikorik etxera joan eta ezer egiteko. Lanera itzuli beharra dauka. Jatetxean menua bazkal dezake, baina supermerkatura jotzea hobetsi du. Entsalada oso bat kinoarekin, piper beteak bakailaoarekin, sagar ekologiko bat eta freskagarria erosi ditu. Telefonoaren QR kodearekin ezaugarriak irakurri, eta zenbat gantz, azukre eta kilokaloria jango dituen kontsultatu ditu. Egarri da. Zukuak zenbat fruitu duen begiratu ostean, ireki eta tragoxka jo du. Behin irekita, edalontziak ohartarazi dio edariak zehazki zenbat iraungo dion. Zertxobait aurreztea lortu du, gainera.\nEz da zientzia fikzioa. Supermerkatuetako apaletara jo besterik ez dago badatorren errealitate horretaz jabetzeko. Barazki eta arrain kontserbak elikagai industriaren produktu tradizionalak dira jadanik. Gero eta eskaintza zabalagoa eta konplexuagoa dago bezeroaren eskura. Gaur-gaurkoz, gutxik kontsultatzen dituzte elikagaien ezaugarriak QR kode bidez, eta ontzi adimendunak arraroak dira oraindik; baina, aldi berean, gardentasun handiagoa nahi du erosleak. Etorkizuna ate joka du industriak. Baita Euskal Herrikoak ere.\nIzan ere, gero eta garrantzi handiagoa hartu du. Nafarroan sektore ekonomiko nagusietan bigarrena da, eta hori bada zerbait, autogintzak eta bereziki Volkswagenek duten itzal handia kontuan hartuta. Nafarroako Gobernuak sektore estrategiko izendatu du. «Beste sektoreak baino azkarrago ari dira hazten, eta gehiago inbertitzen, ikertzen eta kontratatzen ari dira. Besteek baino gehiago esportatzen dute», azaldu du Izaskun Goñi Nafarroako Gobernuko Politika Ekonomikoko zuzendari nagusiak.\nAraban, Bizkaian eta Gipuzkoan industriako beste alorrek indar handiagoa badute ere, Jaurlaritzak ere sektore estrategikotzat izendatu du. Iparraldean, berriz, enpresa handirik ez dago, baina sektoreak pisu handia du gizartean eta ekonomian.\nHiru eremuetan klusterrak sortu dituzte. Izan ere, enpresen %97 enpresa txiki eta ertainak dira, eta sektorearen erronketako bat enpresen arteko lankidetza bultzatzea da. Nafarroakoa, esate baterako, iaz sortu zen, eta martxoan Sandra Agirre izendatu zuten zuzendari. Haren hitzetan, enpresa handi zein txikiei erreminta teknologiko bat eskaini nahi diete lehiakortasuna hobetu dezaten eta elkarren arteko konfiantzaren bitartez ideia berriak garatu ditzaten. «Kluster bat katalizatzaile bat da: berrikuntza azeleratu behar du. Ezinbestekoa da ideiak estrategia bihurtzea eta ondoren proiektu operatiboak gauzatzea, elikagai sektorearen kate osoa berritzeko: produkzioa, gestioa, merkaturatzea, zerbitzuak, nazioarteratzea... Guk eragileak eta aukerak elkartzen ditugu, eta lehen kilometroak haiekin egiten ditugu. Ondoren, bere bidea egiten dute».\nAraban, Bizkaian eta Gipuzkoan aurreratuago daude norabide horretan, duela zortzi urte sortu baitzuten klusterra. Jon Ander Egaña EAEko klusterreko zuzendariaren arabera, prestakuntza duen jendea behar du sektoreak, bai berrikuntza teknologikorako, bai merkaturatzeko. Alde horretatik, EAEko klusterra plan bat lantzen ari da enpresen beharrak lanbide heziketako zentroen eskaintzarekin uztartzeko.\nKrisia atzean utzi du\nMugaren bi aldeetan, garai oparoan dago sektorea. Krisia nabaritu dute, baina 2013tik gorantz dator. Iaz inoiz baino gehiago fakturatu zuten, eta azken hamar urteetan %20 handitu dira salmentak. «Gutxika-gutxika, igoz doa fakturazioa; ez da bat-bateko gorakada. Guk 2012an nabaritu genuen krisia, BEZa igo zenean. Sektorean gauzak txarto doazenean, ez dira salmentak bat-batean jausten. Jendeak beti jan behar du», azaldu du Egañak. Hala ere, Jose Ignacio Calleja Consebroko zuzendari nagusiaren hitzetan, krisiak «gogoeta estrategikoa egiteko, sendotzeko eta berrikuntza garatzeko» balio izan die.\nSendotzeko bidean, irtenbideetako bat kanpo merkataritza izan da. 2008tik, esportazioak ia bikoiztu egin dira. «Sektorea garai onean badago, neurri handi batean izan da esportazioen bidez aurre egin izan diolako krisiari», esan du Hector Barbarin CNTA Elikagai Segurtasuneko Zentro Teknologikoko zuzendariak. Consebrok, Ebro ibarreko enpresak biltzen dituen elkarteak, 1981ean bultzatu zuen CNTA, eta, besteak beste, nazioartera hedatzen laguntzen die enpresa bazkideei. Adibidez, Estatu Batuetara. «Europaren ostean, merkatu nagusia da, baina ezaugarri eta arautegi propioak ditu. Gure lana ezinbestekoa da, AEBetako agentziek ezarritako irizpide tekniko eta administratiboak bete behar baitituzte enpresek».\nDena den, sektoreak argi du esportazioen bidean sendotu beharra duela ezinbestean. Donald Trump Etxe Zurira ailegatu izanak oraingoz ez die galgarik ezarri esportazioei. Iragan astean, Izaskun Goñi AEBetan izan zen bidaia komertzial batean, eta kezka hori denen ahotan zegoen. Gobernu federaleko ordezkariek aurreratu zieten merkataritza arloko desorekak dituzten herrialdeekin hartuko dituztela neurriak; trukea «orekatua» den kasuetan, berriz, egoerak berdin segituko du.\nGoñik «oso joera interesgarriak» antzeman ditu Estatu Batuetan. Adibidez, koxer edo lege juduaren arabera ekoitzitako produktuen ziurtagiria eman ohi duen erakunde nagusiarekin egon dira. «Gure enpresa batzuek koxer ziurtagiria dute produktuak juduei saltzeko, baina, gure harrigarri, jakin dugu modan dagoela, batez ere New Yorken. Joera hori kostaldeko beste hirietara zabaldu daiteke. Iruditzen zaie koxer produktuak osasungarriak direla». Era berean, produktu ekologikoen inportazioa 1,3 bilioi dolarrekoa da AEBetan, eta, erosleen erdiak gazteak direnez, gorantz egingo du. «Estatu Batuetako merkatua oso handia da, eta batez besteko errenta oso handia da. Desabantaila da mundu osoarekin lehiatu behar dela, baina zirrikitu bat ireki eta sartzea lortuz gero, aukera handia da hemengo enpresa txiki edo ertain batentzat», dio Goñik.\nDena den, Jon Ander Egañaren ustez, enpresek ideiak argi eduki behar dituzte kanpora hedatzerakoan. «Enpresei lagundu behar zaie estrategia bat garatzen. Esportatzea ez da azoka batera joan eta palet bat saltzea. Zure estrategiaren barruan egon behar du, eta dirua, denbora eta gaitasuna duten pertsonak behar dituzu». Eta hain zuzen, Egañak uste du zenbaitetan ez dutela estrategia argirik. «Ez dute argi nora jo».\nBeste gabezia bat ere antzeman du Egañak. Elikagai merkatua munduan gainezka dago, eta bereiztea giltzarri da. «Istorio bat kontatzen duten produktuak bilatzen ditu jendeak. Guk dauzkagun markak oso egokiak dira horretarako. Merkatuak ulertu egiten du produktu batek prezio bat daukala atzean kalitate bat, istorio bat daukalako; saltzeko amu bat da. Beste kontu bat da jakitea hori guztia kontatzen. Beharbada, daukagunarekin, beste herrialde batzuek urrea aterako lukete. Gurean ez da dena txarra, baina hobetu behar dugu».\nMerkatuaren aldaketetara azkar egokitzeko ahalmena erakutsi du industriak, baina aurrean duen erronka ez da makala. Kontsumo joera berriak indarra hartzen ari dira, eta, guztien artean, osasunaren gaineko kezka nagusitzen da. «Kontsumitzailea jabetu da osasunaren eta elikaduraren arteko erlazioaz. Produktu osasungarriagoak eta naturalagoak nahi ditu, prozesatu gabeak eta gehigarririk gabeak. Gluten, gantz, azukre, gatz eta laktosa gabeko produktuek gora egin dute. Eta gero eta gehiago dira barazki jaleak edo beganoak», azaldu du Barbarinek. Horri lotuta, dieta pertsonalizatuak indarra hartzen ari dira. Bataren alergiak direla edo bestearen nahiak direla, etxeetan gero eta joera handiago dago bakoitzari egokitutako jana egiteko.\nBeste joera plater prestatuak dira. «Lau afaritik hiru etxean egiten dira, baina janaria azkar prestatzeko joera nagusitu da. Ia ez dago denborarik sukaldean aritzeko, eta errezeta errazak orokortu dira. Gainera, eramateko zerbitzuak gero eta gehiago erabiltzen dira, baina erositakoa kalitatezkoa izatea eta osagai osasungarriak izatea nahi du jendeak», dio Jose Ignacio Callejak.\nHaren esanetan, 20 eta 35 urte arteko belaunaldiari adi erreparatzen dio industriak: «Ondo informatuak egon nahi dute, eta elikagai bakoitzaren atzean zer dagoen jakin nahi dute. Era berean, marka batekiko leial izateko aukera gutxiago dute». Erosleak zehazki zer jaten ari den eta nondik datorren jakin nahi ditu. Era berean, etorkizunean kontsumitzaileak erreminta digitalak gero eta gehiago erabiliko ditu bai informazioa jasotzeko, bai erosteko. Gardentasuna eta merkataritza elektronikoa enpresen hiztegian sartu beharko dira.\nHorrek guztiak industria eraldatzea dakar. Gainerako sektoreetan bezala, elikagai enpresek 4.0 industria edo fabrika adimendunaren erronkari aurre egin beharko diote. Kontzeptu zabala da; lehengaiaren ekoizpenetik eroslearen eskuetara iritsi arteko prozesu osoa har dezake: produktuak nola dauden zehatzago jakiteko sentsoreak, ekoizpen prozesuen digitalizazioa eta errobotizazioa, logistika hobetzeko sistemak, jakien segurtasuna...\nEnpresa bakoitzak ikusi behar du zein teknologia egokitzen den hobeto beharretara, baina, Callejaren ustez, batik bat segurtasuna hobetuko du, informazioa azkarrago izango duelako konpainiak. «Bere helburua izango da kontrol handiagoa ezartzea eta alerta egoerak azkarrago atzematea». «Berehalako kontrola ezarriko du», gaineratu du Barbarinek: «Erronka da kontrolak eta analitika ekoizpen linean eta modu iraunkorrean egitea, datuak unean bertan jasotzeko. Erantzunak bizkorrago har daitezke, eta prozesu eraginkorragoak lortu».\nHobetzeko beste esparru bat ontziak dira. «Bi joera antzematen ditugu. Batetik, ontzi aktiboek elikagaiaren ezaugarri batzuk hobetu ditzakete: adibidez, ontzi batzuek oxigenoa gorde eta oxidazioa atzeratzen dute. Bestetik, ontzi adimendunek informazio gehigarria ematen dute. Kolorea aldatuz, kontsumitzaileari ohartarazten diote hotz katea hautsi den edo produktua zer egoeratan dagoen», zehaztu du Barbarinek.


Antxoa eta berdelaren ordua - Diario de Noticias de Alava\nramon basaldua 28.02.2021 | 00:42\nAntxoa jasotzea euskal portu batean. Argazkia: DNA\n24.000 tona bokart arrantzatu ahal izango dituzte euskal ontziek bihartik aurrera\nbokartaarrantzatzeari ekingo diote gaurtik aurrera Bizkaia eta Gipuzkoako berrogeita hamar bat ontzik. Portuan lotuta nahi baino denbora gehiago eman ondoren, euskal arrantzaleak berriz itsasoratuko dira urteko lehen arrantzaldiari ekiteko. Aurten, gainera, iaz baino mila tona antxoa gehiago arrantzatu ahal izango dute, urteko gehienezko harrapaketa kopurua %3,5 handitu dutelako. Gauzak horrela, 33.000 tonako topetik, %90a Kantauriko flotari dagokio, 29.700 tn hain zuzen, eta gainontzekoa Frantziako flotari. Nolanahi ere, Espainiako banderapean arrantzan egiten duen flotari dagokion kopuruari, 5.500 tona inguru kendu behar zaizko. Izan ere, Espainiako flotak antxoa partida hori erabiltzen du, Europako Batzordeak 2009 urtean berdel gehiegi harrapatu izanagatik jarritako isuna ordain-tzeko. Kontuak kontu, Kantauriko baxura flotako ontziek 24.000 antxoa inguru harrapatu ahal izango dute aurtengo arrantzaldian.\nUrtero gertatzen den legez, arran-tzaleek ez dute ezer aurrerratu nahi aurtengo kanpainaren gainean. "Badakigu bokartaren egoera osasuntsua dela. Horixe diote AZTIk egindako ikerketek eta guk geuk ere arrain ugari aurkitzen dugu itsasoan. Edozelan ere, ezin da aurreikuspenik egin" adierazi du Bizkaiko ontzi bateko patroiak. Arrantzaleek gogoan dute aurreko urteko kanpainan gertatutakoa. Bokartaren arrantzaldiari ekin zioten martxoaren hasieran baina handik gitxira eten egin zuten kanpaina COVID birusa zabaltzen hasi zalako. Apirilaren 20an berriz itsasoratu zirenean ez zuten antxoarik aurkitu ohiko lekuetan. Izan ere, arrain sardek mendebalderantz egin zuten eta euskal ontziek Kantabria eta Asturiaseko uretarantz egin behar izan zuten. Horren ondorioz, Euskadiko kofradiek inoiz baino antxoa gutxiago jaso zuten. Horretaz gain, arrantzaleek antxoa gaztea baino ez zuten aurkitu itsasoan eta enkantean izandako prezio eskasa ikusita, arrantzaldia amaitutzat ematea erabaki zuten, oraindik ere kuota agortu barik bazegoen ere. "Iazko kostera arraroa izan zen. Hasieratik, lehen harrapaketak ohi baino mendebalderago lortu genituen eta Asturiasko uretan amaitu genuen gure jarduna. Bestalde, antxoa handiaren bila ibili arren gauza gitxi aurkitu genuen eta porturatutako arrainaren tamaina nahi baino txikiagoa izan zen, horrek prezioan duen eraginarekin. Ea aurten gauzak hobeto doazen eta prezio ona lortzen duen antxoa handia harrapatzen badugu" adierazi digu patroiak.\n1.772 tona iaz 1.772 tona antxoa saldu ziren iazko kanpainan Gipuzkoa eta Bizkaiko portuetan. Aurreko urtean, berriz, 13.182 tona porturatu zituzten. Begibistakoa da porturatze kopuruak izan zuen jaitsiera. Urte guztiko datuak kontuan izanda, 2.584 tona antxoa jaso zituzten 2020an Euskal Autonomia Erkidegoko portuek, aurreko urtean baino %80,55 gutxiago. Arrainaren balioa 2,9 milioi eurokoa izan zen, iazkoa baino %83,07 txikiagoa. Bataz besteko prezioari dagokionez, antxoa kiloa 1,13 eurotan saldu zen bataz beste, 2019an baino %12,95 merkeago. Edozein kasutan, kontuan izan behar da COVID birusak eragindako pandemiak goitik behera baldintzatu zuela antxoaren merkaturatze prozesua, besteak beste ostalaritza itxi egin behar izan zutelako. Egungo egoera, nahi baino okerragoa bada ere, ordukoa baino hobea da eta antxoaren merkaturatze prozesuan onerako nabaritzea espero dute arrantzaleek. Ontziak astelehenean itsasoratuko dira eta ondo bidean laister sartuko dira urteko lehen bokartak Euskadiko portuetan.\nAntxoaren arrantzaldiari buruzko datuekin jarraituz, urtero legez Ondarroako kofradia izan zen antxoa gehien jaso zuen portua, 698,7 tona hain zuzen ere. Azpimarratzekoa da, aurreko urtean, 2019an, 7.230 tona saldu zituztela. Gainera, aurten, kofradia barria estrainatu dute Ondarroan. 556 tona porturatu zituzten Getarian, 322 Hondarribian, 125 Bermeon, 66 Pasaian eta 2,7 Santurtzin.\nBeste alde batetik, Euskadiko baxura flotako ordezkariek eskatu dute lehenbailehen ipintzea covid 19 birusaren aurkako txertoa ontzietako arrantzaleei. "Badakigu egoera zaila dela eta nahi baino txerto gutxiago daudela. Ez dugu tratu berezirik eskatzen baina bai uste dugu kontuan hartu behar dela arrantzaleen lanaren ezaugarriak eta ahalik eta arinen ematea txertoa" azaldu dute Bizkaiko kofradietatik. Leandro Azkue, Eusko Jaurlaritzako arrantza eta akuikultura zuzendariak arrantzaleen eskariaren berri eman dio osasun sailari. "Guk ulertzen dugu arrantzaleen kezka eta osasun sailari azaldu diogu. Dena den, guztiok ikusten dugu egoera ez dela erraza batez ere txerto kopurua nahi baino urriagoa delako. Guk uste dugu, gauzak dauden moduan egonda, eta errealistak izanda, baxura flotako arrantzaleak txertoa jasoko dutela hegaluzearen arrantzaldiari ekin aurretik" adierazi du Azkuek.\n28.400 tona berdel Urteko sasoi honetan, antxoa eta berdela batera egoten dira Bizkaiko Golkoko uretan. Berdelaren arrantzaldiak garrantzia hartu du azken urteetan, historikoki bigarren mailako arrain bat legez ikusia egon bada ere.Nekazaritza, Arran-tza eta Elikadura Ministerioak jakitera eman duenez, Espainiako banderapean arrantzan egiten duten ontziek 28.400 tona berdel harrapatu ahal izango dituzte aurten. Flota horretan hiru talde daude: inguraketa sarea erabiltzen duten ontziak (antxoatan ibilten direnak), hondoko arrastrekoak eta amudun tertzekin aritzen direnak.\nUrteko harrapaketa mugak %8ko murrizketa izango du, biologoek hala gomendatu dutelako. Kontua da, berdel stock bakarra dagoela Europako uretan eta honen kudeaketan estatu asko sartzen dira: Islandia, Norvegia edota Erresuma Batua. Brexita dala-eta oraindik zehazteke daude espezie batzuren kuotak, berdelarena tartean. Azkenean, iazko harrapaketa muga oinarritzat hartuta, Kantauriko flotak, dagokion kuotaren %72a arran-tzatu ahal izango du aurtengo lehen hiruhilekoan.\nMilaka tona berdel iristen dira urtero Europa iparraldeko uretatik Bizkaiko Golkora arrautzak botatzera. Itsasoa arrainez gainezka egon arren, euskal ontziek egun gutxi batzuk nahikoak dituzte dagokien kuota txikia arrantzatzeko.\nBerdela utzi eta antxoa harrapatzeari ekiten diote inguraketa sarea erabiltzen duten ontziek. Amudun tertzekin arrantzatzen duten ontziek, berriz, ondo kudeatu behar dute euren kuota, kanpaina ahalik eta gehien luza dadin. Horretarako, eguneko kopuru txikiak arrantzatzen dituzte. Izan ere, behin berdelaren kanpaina amaituta, ontziok ez dute beste arrantzaldi bati ekiteko aukerarik, maiatzaren bukaeran hegaluzearenari ekin arte. Kontuak kontu, datorren asterik aurrera arrain freskoa eta goi mailakoa hasiko da sartzen euskal portuetan.\nEuskadiko baxura flotako ordezkariek eskatu dute lehenbailehen ipintzea covid birusaren aurkako txertoa ontzietako arrantzaleei\nZortzi gasteiztar zigortuta txakurren gorozkiak ez jasotzeagatik.


Asteasuko zenbait kirol instalazio ireki dituzte - Asteasu - Tolosaldeko ataria\nAsteasuko zenbait kirol instalazio ireki dituzte\nTolosaldeko Ataria 2020-06-15 13:48\nEkainaren 15etik aurrera frontoia, giharketa, spinning eta kirol anitzeko aretoak zabalduko dira, baita komunak ere. Oraingoz ez dira baimentzen aldagelen, saunaren eta rokodromoaren erabilerak.\nAsteasuko kirol instalazioaren barruan mugitzeko maskara eramatea nahitaezkoa izango da. Lurrean markatuta egongo da jarraitu beharreko ibilbidea, eta irizpide orokor gisa, aurreko pertsonarekin bi metroko gutxieneko distantzia mantentzea eta eskuinetik joatea gomendatu dute. Erabiltzaile bakoitzak bere ur botila eramatea eskatu dute eta komunak irekiak egongo diren arren, iturriak itxita mantenduko dira. Aldagelak eta dutxak ezingo dira erabili.\nZerbitzu bakoitzaren erabilera zehaztu du Asteasuko Udalak ohar batean.\nGiharketa aretoa: 17:00etatik 21:00etara egongo da irekita. Erabiltzaileek Asteasuko udalaren webgunean ikusi ahal izango du uneoro edukiera beteta dagoen edo plaza librerik dagoen. Prezintatu gabeko makinak erabili ahal izango dira soilik. Goizean eta 19:00etan garbiketa enpresa adituak garbiketa zehatza egingo du; 18:00etan eta 20:00etan aretoko arduradunak desinfektatuko ditu aretoko lurrak.\nSpinning aretoa: 17:00etatik 21:00etara egongo da irekita. Erabiltzaile kopurua gehienez ere sei pertsonakoa izango da. Ez da ikastarorik emango, baina bertan prezintatu gabe dauden sei indoor bizikleta erabili ahal izango dira soilik, beti ere erabiltzaileen arteko gutxieneko distantzia bermatzen bada. Udaleko webgunean ikusi ahal izango da aretoaren edukiera beteta dagoen edo ez. Goizean garbiketa enpresa adituak egingo du garbiketa zehatza, eta gero aretoko arduradunak desinfektatuko ditu aretoko lurrak saioak amaitutakoan.\nKirol anitzeko aretoa: Ez da ikastarorik egongo. Aretoko arduradunen esku utziko da giharketa aretoko makinak kirol anitzeko aretora eraman edo ez, beti ere, 10 pertsonako muga ez bada gainditzen. Kontakturik gabeko kirolak egin ahal izango dira eta arduradunak kontrolatuko du aretoa. Goizeko garbiketaz gainera, bertako arduradunak 18:00etan eta 20:00etan lurrak desinfektatuko ditu, aretoari erabilera ematen bazaio.\nOsasun zerbitzuen gela: Bi pertsona egon ahal izango dira soilik, zerbitzua ematen duen profesionala eta erabiltzailea. Profesionalak gela desinfektatuko du erabiltzaile bakoitzarekin amaitu ondoren. Aurretik hitzartutako ordutegian egongo da irekita gela.\nFrontoia: 17:00etaik 21:00etara egongo da irekita. Erreserbak 943 69 34 00 telefonoan egin beharko dira, edo bestela, posta bidez asteasu@bpxsport.es helbidean. Txanda bakoitzean gehienez lau erabiltzaile egongo dira beraien arteko distantziak mantenduz. Harmailak itxita egongo dira. Frontoira sartzerakoan eta atera baino lehen eskuak garbitu beharko dira, sarreran jarri den hidrogel banatzailea erabiliz.\nRokodromoa eta sauna gela oraingoz itxita egongo dela jakinarazi du Asteasuko Udalak. Dena den, dokumentu honetan instalazio bakoitzaren erabileraren inguruko xehetasunak irakur daitezke.


Tanta Clean Forte erosi Granada\nTanta Clean Forte Granada\nErosi tanta bat Granada deskontua da soilik gune ofiziala. horretarako, jarraitu sinple bat eskema: bete behar dituzu eremu eskaera orria, izena eta telefono zenbakia, eta laster izango Duzu dei Kudeatzailea enpresaren galdera guztiak erantzun behar duzu bidalketa. Ondoren ordena berrespena espero produktua. Ordainketa-paketeak ordaindu entrega courier edo postetxean.\nNola erosi Granada Clean Forte\nTanta Clean Forte natural bat da, droga hori izango Duzu sendatzeko parasitoak! Ibilgailu orain saldu eta herrialde Espainia. Bete inprimaki bat ordenatzen droga deskontatutako prezioa! To Clean Forte deskontua batekin -50%. Baldintzak mugatzen akzioak. Botikak aurka parasitoak gaur egun eskuragarri prezio bat 39€. Azkar aprobetxatu eskaintza handia! Ordaintzeko agindua jaso ondoren mail Granada Espainian.\nNola ordena tanta batetik parasitoak Granada\nUtzi eskaera webgune bidez eskaera orria web-orri ofiziala, idatzi Zure datuak, eta Kudeatzaile bat deitu ahal izango duzu laster. Berretsi informazio eta esango operadorea zehatza helbidea entrega. Zehatza prezioa entrega zure helbide desberdinak izan daitezke beste hiri batzuetan. Ondasunak emango Granada hiriko barruan 1-3 egun. Ordaintzeko ondasunak noiz jasoko duzu postaz. Clean Forte - fidagarria eta eraginkorra esan nahi du parasitoak suntsitu egingo dira arrotzak kalte gabe, Zure osasuna!\nClean Forte Sevillan Clean Forte Malaga\nBuruzko iritziak Clean Forte Granada\nPutri, 32 Urte, Granada\nClean Forte Dut denbora-probatutako. Hau da, gure familia-medikuak. Tratatu horietako bat eta beste, edaten dut tantak prebentzioa. Konposizioa tanta dauka naturalak bakarrik esan nahi du, beraz, erabili ezazu beldurrik gabe. Tanta bat izan zapore atsegina, seme-edan horiek, eta garrantzitsuena, hori jaisten lagundu!\nParasitoak giza gorputzean sintomak eta tratamendua\nNon daude parasitoak giza gorputzean? Parasitoen sintoma arruntak eta arraroak. Tratamendu metodoak.\nOrdena Clean Forte Granada % 50 bakoitza


Hezueria da helduen artritis akutuaren eragile nagusia. | Consumer\nHezueria da helduen artritis akutuaren eragile nagusia.\nOhiko botikak onartzen ez dituzten tanten eraginpean daudenentzako tratamendu berriak ikertzen ari dira\nBioGurutzeta Institutuak egindako azterlan baten arabera, hezueria da helduen artean erregistratutako artritis akutuko kasuen eragile nagusia. Hori dela eta, tanta duten pertsonei tratamendu berriak ikertzen hasi da, ohiko botikak preskribatzea onartzen ez badute.\nHezueria Espainiako helduen %1 da, eta 70 urtetik gorakoen %5. Odolean ezohiko azido urikoa metatzeak eragiten du patologia hori. Hori dela eta, artikulazioetan metatzen diren gatz batzuk sortzen dira, eta mina eragiten dute. Hori, askotan, oineko behatz lodietik hasten da. Ohiko tratamendua antiinflamatorioak eta koltxizina ematea da, baina ukitutakoen %20k ez du medikazio mota hori gomendatzen.\nHori dela eta, Fernando Pérez Ruiz doktorea buru duen talde batek ezagutzen diren bi sendagairen analisia egiten du: tetrakonaktida eta betametasona. Sendagaiak bakarka emateak dituen ondorioak aztertzen ditu, edo bien arteko konbinazioa, ohiko botiken eraginkortasuna eta segurtasuna areagotzeko.\nIkerketa hori Gurutzetako Ospitaleko Erreumatologia Zerbitzuak egin du. Zerbitzu hori erreferentetzat jotzen da eremu horretan, bai Estatuan, bai nazioartean. Gainera, Espainiako zenbait ospitalek (La Paz edo Doce de Octubre) eta Espainiako Erreumatologia Elkarteko Artritis Kristalinoko Ikerketa Taldeko ikertzaileek ere parte hartzen dute.\nantiinflamatorioak artikulazioak azido uriko koltxina medicamentos-eu


INFO ⛵ - Corfu onena\nBest Corfu hondartzak\n🚗noleggi Auto Jeep 🚐 Itsasontziak 🚣 Scooters🛵Bikes🚴\nBela itsasontzi ⛵\nHotelak Corfu a\nItaliatik Corfu ferryak\nONENA CORFU.com Guztiak Korfu buruz\nCORFU VIDEO Apartamentuak eta txalet IN CORFU Ferryak CORFU SAILING OPORRAK\nHemen Corfu zure opor informazio guztia aurkituko duzu. gelak erreserbatu dezakezu, bisitatu lekuak tour birtual, zer egin on informazioa aurkituko duzu, zer oporrak Corfu zure zehar ikusi.\nOporrak Corfu The Barietate beteta daude. aipatzen Emerald Isle gisa, Eden Garden, zoriontsu uhartean eta, gainera, – Homer arabera – lur eder eta aberats gisa, Irla hau orain handia du estazioak, erdi-ezkutuko arrantzaleen herrietako. hondartzak bai hondar koskorrak dira.\nA Corfu eta aurrez aurre yourself hegazti exotikoak kopurua harrigarri batekin aurkitu espero dezakezu – pelikanoak barne. eta gogoratu Corfu e’ halaber, dortoka famatua !\noporrak informazioa With Corfu nahiko merkea izan dezakete. Irla eskaintza Itsasoa, mihi, harea eta gaueko. Just eskuineko toki joan eta informazio guztia bildu aldez aurretik. hemen duzu book ferryak, eta begiratu gelak, Litzateke o Hotelak duten eskubidea dira.\nCorfu – Da haber sido iraganean estimatzen populazio askok, Corinthians barne, i Romani, Venetians, i bizantini, Frantziako eta ingelesez – koloretsua historia bat izan ditu, frogatu uhartean aztarnak arkitektura-ek: gotorleku, museoak, tenpluak eta elizak . Horrek esan nahi du Corfu beren eragin aurkituko duzu oraindik.\nuharteko arakatu eta’ ondo auto bat alokatu edo moto. arren Corfu Zerbitzu publikoak ez daude uharteko bira asmoa baduzu gomendagarria da ibilgailu bat izatea.\nCorfu hondartzak daude Greziako eder gehien artean dute. Zaila da hori da onena aukeratzeko. araberakoa lehentasunak banakako on It: Sandy hondartza edo Pubbles? kurba edo ezkutuko kalak gulfs? Hondartza Pelekas gomendatzen da. erdia hondar moon A muinoak zuhaitzez atzeko batekin, Postal bat bezala. Glyfada gomendatutako beste hondartza bat da. Txikienentzat, kontuan Sidari Beach. Azaleko urak eta hondartza jatetxe (menuak ekin haurrak) horregatik da a hondartza nahiago duten familien arabera haurrak. Era, Aghios Gordios Da familiak apur bat gehiago aktibo nahiago. Gomendatzen zion “snorkeling” (urpean maskara eta hodi hau urpean) Hemen kolore berriak mundu bat irekitzen arrain eskolak dardo baten antzera egiten du, anemonak eta dortoka lens, Egin ezazu galdu!\nGaua – Gaua – Gazteentzako Corfu\nhondartza bakoitzak Corfu Bere bar edo tabernan egin ditu mantendu duzu ilunabarrean egunsentian eguneratu. Corfu halaber party irla bat izatearen ospea dauka, baina zuk lasai arratsaldean baten bila bazabiltza irakurri behean. Badira lekuak erlaxatu askorekin, non arratsaldean edan dezakezu, musika no atzealdean pounding. sentitzen etxean Glyfada tabernatan non eder ilunabarra edaria gozatu ahal izango duzu bezalakoa da. Saiatu Agios Ioannis, non gauetan guztiak jan eta ardo botila on bat gozatu lasaigarria zoaz. Edo urrats atzera eta festa lasaitasunaz Kalami bere hondartza bar.\nNahi baduzu fun gau, gaueko hontza aukera hondatu. Leku kopurua da Kafea. Erabat taberna eta klub josia, Arlo honetan inoiz gelditzen. edo diskotekak du Corfu Town alde zaharrean bere banda batekin diskotekak eta tabernak bizia. Edo begiratu Kassiopi portuan, Bertan aurkituko dituzu bar modan, eta koktelak mota ezberdinak.\nCorfu Town batzuk ikusi nahi badituzu bar bouzouki. Hemen berandu da.\ngazteekin Corfu: Maiatza zabalik dagoen Corfu Aqualand uretako jolas parkea bisitatzeko – urriaren\nEz galdu gunean beste atal, eta ontziei buruzko informazioa behar baduzu, Ostatua a Corfu eta beste zerbait\nBilatu hotelak eta gehiago.\n© 2021 Corfu onena\t| Nork eginda Outstandingthemes


Getxoko Gobernu-taldeak 105,2 milioi euroko Aurrekontu Orokorraren Proiektua proposatu du 2020rako - Getxo - Hiruka.eus\nGetxoko Gobernu-taldeak 105,2 milioi euroko Aurrekontu Orokorraren Proiektua proposatu du 2020rako\nErredakzioa 2019-10-21 10:40\nDatorren urterako aurkeztutako Udal Aurrekontu Orokorraren proiektua 2019koa baino % 4,2 handiagoa da, "nahiz eta azken hori 2016tik zegoen luzatuta eta alderaketa ez da homogeneoa", azaldu dute udal-arduradunek.\nJoan den eguaztenean, urriaren 16an, Getxoko Udalean ordezkaritza duten talde politiko guztiei eman zitzaien horren berri, antolakuntza eta kontuen batzorde informatiboaren baitan tramitatzeko. Izapide hori azaroaren 29an amaituko da, eta osoko bilkura berezia egingo da aurkeztutako zuzenketak eta aurrekontua bera eztabaidatzeko eta bozkatzeko, urtarrilean indarrean sartu ahal izateko.\n105.256.007 euro horiek honela banatuko dira Udalaren eta bere erakunde autonomoen aurrekontuaren artean:\nUdala 79.524.330 €\nGetxo Kirolak 8.899.503 €\nKultur Etxea 8.651.409 €\nUdal Egoitza 5.006.274 €\nMusika Eskola 2.794.141 €\nKirol Portua 380.350 €\nKontzeptuka, banaketa orokorra honako hau izango da:\nLangileak 40.577.704 € (% 38,56)\nOndasun arruntak eta zerbitzuak 53.430.111 € (% 50,77)\nDiru-laguntzak 5.460.760 € (% 5,19)\nInbertsio errealak 3.762.495 € (% 3,58)\nAktiboak, pasiboak eta finantza-gastuak 2.013.537 € (% 1,90)\n"Diru-sarrerei dagokienez, kontuan hartu da, zuhurtziaz bada ere, ziklo ekonomiko hedakorra heldu egin dela eta jarduera ekonomikoari lotutako zergak dinamismo handiagora eraman direla, bai udal-zerga propioei dagokienez, bai Bizkaiko Foru Aldundiagaz (Udalkutxa) itundutakoei dagokienez; hala ere, azken horiei dagokienez, ekitaldian zehar diru-sarreren aurrekontua egokituko da, 2020ko otsailean behin betiko argitaratzen diren zifren arabera. Aurreikuspenen arabera, egungo aurrekontu-proiektuan jasotakoak baino handiagoak izango dira", udal-iturrien arabera.\nEra berean, udal-zergak % 1,1ean eta erakunde autonomoen tasak % 5ean eguneratzeko proposamena ere islatzen du proposamenak.\nHelmugak, gizarte-politikak, kalitatezko oinarrizko zerbitzuak, administrazioaren modernizazioa, sustapen ekonomikoa, aisialdia, kultura, kirola, ingurumena, euskara eta partaidetzaren eta gardentasunaren aurrerapena eta finkapena dira aurrekontu-proiektua osatzen duten "funtsezko ardatzak", eta jendaurrean aurkeztuko dira eztabaidatzeko eta onartzeko izapide politiko eta administratiboa amaitu ondoren.\n2020rako aurrekontu parte-hartzaileen prozesua integratzen da, aurtengo lehen hiruhilekoan egin eta amaitu zena, eta milioi bat eurogaz honako jarduketa hauek lehenesten zituena:\nAreetako Xake plaza egokitzea 600.000 €\nHaur-parke bat estaltzea 300.000 €\nUdalerriaren informazio-seinaleak hobetzea 47.750 €\nPortu Zaharreko zabalgunea hobetzea kirol-erabilerako eremuakaz 50.000 €\nBizikleta-aparkaleku gehiago Algortan 2.250 €


Merkatuen arautzea ikertu duen teorikoa - Ekonomia - Berria\nMerkatuen arautzea ikertu duen teorikoa\nSuediako Zientzia Akademiak Ekonomiako Nobel saria eman dio Jean Tiroleri, "merkatuaren indarraren eta erregulazioaren azterketagatik". Ekonomista frantziarra harrituta eta "uzkurtuta" agertu da.\n2014ko urriak 13\nTolosako (Okzitania) Capitole Unibertsitateko irakaslea da Jean Tirole. Suediako Zientzia Akademiak nabarmendu du egun eragin handienetakoa duen ekonomialaria dela Tirole: "Hainbat esparrutan ikerketa teoriko garrantzitsuak egin ditu, baina, batez ere, argitu du nola ulertu eta arautu industriak enpresa gutxi baina indartsu batzuekin".\nFrantzian ingeniaritza arloko ikasketak amaitu zituen 1976an, Parisko Eskola Politeknikoan, eta 1981ean AEBetako MIT Massachusetts-eko Teknologia Institutuan doktoretza eskuratu zuen; 1984tik 1991ra bitartean, berriz, MITen Ekonomia irakasle jardun zuen. 1998an Ekonometria Sozietateko presidente izendatu zuten, eta 2001ean Europako Ekonomia Elkarteko buru.\nEkonomia Nobel saria eskuratzen duen hirugarren frantziarra da. Aurretik, 1983an Gerard Debreuri eman zioten saria, eta 1988an, Maurice Allaisi.\nSuediako Zientzietako Errege Akademiaren arabera, gaur egun “itzal handieneko ekonomistetako bat” da Jean Tirole. Ekonomiaren hainbat esparru jorratu baditu ere, merkatuen eta erregulazioen azterketan nabarmendu da. Hala arrazoitu du Akademiak: “Oligopolioen eta informazio asimetrikoaren auzietan sakondu du; baina, gainera, irakaskuntzarako, aplikazio praktikorako eta ikerketa iraunkorrerako hark eta beste batzuk lortutako emaitzak biltzeko gai izan da”.


Irekia Eusko Jaurlaritza - Gobierno Vasco :: EHAA xedapena 201901568\nAldizkariaren data: 2019-03-27 Aldizkari honetan argitaratua: 2019060\nGaiak: NAHITAEZKO DESJABETZEA; INGURUGIROAREN BABESA; HONDARRIBIA\nXedapenaren data: 2019-03-11\nHurrenkenaren zenbakia: 201901568\nIkus 2019/01/29an argitaratutako 2019/01/22ko AGINDUA \nAdministrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatutakoaren arabera, beste bitarteko batzuen bidez jakinaraztea ezinezkoa denez, eranskinean adierazitako interesdunari jakinarazten zaio Ingurumen, Lurralde Plangintza eta Etxebizitzako sailburuaren 2019ko urtarrilaren 22ko Agindua. Agindu horren bidez, aurkeztu diren alegazioak ebazten dira, «Txingudi Hegaztientzako Babes Bereziko Eremua, Zaldiferra eta Bekoerrota, Hondarribia» delakoaren desjabetzeak ukitutako ondasun eta eskubideak okupatzeko beharra deklaratzen da, eta hori betearazteko desjabetze-espedienteari hasiera ematen zaio.\nAgindu hori argitaratu zen 2019ko urtarrilaren 29ko Euskal Herriko Agintaritzaren Aldizkarian (20. zenbakia) eta 2019ko otsailaren 8ko Gipuzkoako Aldizkari Ofizialean (27. zenbakia).\nAgindu horrek amaiera ematen dio administrazio-bideari, eta, beraren aurka, aukerako berraztertzeko errekurtsoa aurkez dakioke Ingurumen, Lurralde Plangintza eta Etxebizitzako sailburuari, hilabeteko epean; bestela, administrazioarekiko auzi-errekurtsoa aurkez daiteke Euskal Autonomia Erkidegoko Justizia Auzitegi Nagusian, bi hilabeteko epean. Bi kasuetan, jakinarazpena jaso eta hurrengo egunean hasiko da epea.\nVitoria-Gasteiz, 2019ko martxoaren 11.\nEBAZPENA, 2019ko uztailaren 22koa, Etxebizitza eta Arkitekturako zuzendariarena, zeinaren bidez argitara ematen baita Euskal Autonomia Erkidegoko hirigintza-diseinuaren eta arkitektura garaikidearen sustapenerako eta hedapenerako 2019. ekitaldirako dirulaguntzetarako…\nIRAGARKIA, 2019ko apirilaren 26koa, Etxebizitza eta Arkitekturako zuzendariarena, zeinaren bidez jakinarazten baita desjabetze-espediente baten preziamendu-orriaren izapidea.\nIRAGARKIA, 2018ko urtarrilaren 16koa, Etxebizitza eta Arkitekturako zuzendariarena, zeinaren bidez jakinarazten baita desjabetzearen espedientea jendaurrean jartzeko izapidea.\n105/2017 DEKRETUA, apirilaren 11koa, Etxebizitza eta Arkitekturako zuzendaria izendatzeko dena.\nIRAGARKIA, 2019ko urtarrilaren 31koa, Etxebizitza eta Arkitekturako zuzendariarena, desjabetze-espediente bateko zenbatekoen kontsignazioa jakinarazteko dena.\nIRAGARKIA, 2018ko irailaren 3koa, Etxebizitza eta Arkitekturako zuzendariarena, zeinaren bidez jakinarazten baita desjabetze-espedientean okupazio-akta egiteko izapidea.


HABE IKASBIL: Mugak eta mugarriak\nBatetik, erronkariarrek eta Biarnoko baretostarrek urtero egiten duten 3 Behien Zergaren zeremoniaren inguruko audio bat entzungo duzu. Bestetik, testu bat irakurriko duzu eta Hegoaldeko Luzaide eta Iparraldeko Arnegi herriei mugak nola eragin dien kontatuko dizu. Amaitzeko, honako hizpide honetaz mintzatuko zara: Mugak ezabatu ala mugei eutsi.\nAtaza honetan honako ariketa hauek egingo dituzu:\n- Irratsaio baten pasarte bat entzun eta, bitartean, erantzun zuzena aukeratu.\n- Testu bat irakurri eta hainbat berbaren sinonimoak aurkitu.\n- Emendiozko esaldi batzuk berridatzi (… EZ EZIK, …ERE…)\n- Egokitzen zaizun rola defendatu beste ikaskide baten aurrean, arrazoi eta argudioak emanez.\nJoana Mendiburu, BASLINK webgunearen sortzailea\nJoanak muga txikitatik natural igaro izan du, eta horrela ulertzen du berak Euskal Herria: nortasun bakarreko eta mugarik gabeko herria. Horregatik sortu du Euskal Herri osoko turismo-eskaintza biltzen duen lehen webgunea.\nEnrike IV.a, Nafarroako eta Frantziako errege\nXV. mendera arte Europa erresuma txikietan zegoen banandua. Erregeen boterea oso mugatua zen. Baina, jaun feudalen aginteak behera egin zuen heinean, errege boteretsuak nagusitu ziren mendebaleko gizartean.\nNumber of visits: 5602


Marga, tuparri edo tupa arroka sedimentarioa da, kaltzio karbonatoak zementatutako buztinez eratua. Mesozoikoan sortutako mendilerroetan ohikoak dira, Iberiar penintsularen hego-ekialdean eta Frantzian. Bere meteorizazioak formazio bitxiak sortzen ditu.\nNekazaritzan asko erabili izan da lurzorua aberasteko eta egokitzeko. Gaur egun gutxiago erabiltzen da, izan ere kaltzio kopuru handia baitu eta behar duten magnesioa hartzea eragozten de landareei.\nOrriaren azken aldaketa: 2 azaroa 2021, 23:48.


Hasiera - Mytika Speak\nNon Logika eta Sentimendua Batu\nJainkoa eta espirituala\nEgoa eta fisikoa\nPertsonaiak eta ezaugarriak\nBalance eta The Gray\nLurra eta keinuka dagoen energia\nSentimenduak, gakoak eta manifestazioa\nKarma, Berraragitze eta Luzapenak\nPertzepzioak, distrazioak eta sinboloak\nZer dira ezagutu berri diren sugarren bikotarako ariketa batzuk?\nSugar bikiak genero berekoak izan daitezke?\nZer lor dezakete elkartutako sugar bikiek?\nNola jakin dezaket gar bikiak existitzen direla?\nSukar bikiek elkarren artean egiten dituzten ariketa ugari daude orekatzeko eta elkarrekin hazteko. Ariketa hauen zehaztasunak ...\nNola jakin benetan zerbait badakit?\nBa al dago modu erraz bat nire Ray funtsa ezagutzeko?\nNola jakin nire Benetako Ni edo Egoa ezagutu dudan?\nNola bihurtu naiz enpatia?\nNola utzi metxa laburra izateari?\nNola utzi manipulatzaile izateari?\nNorbait iristen al da bizitzarekin pozik egotera?\nSugar bikiak gaur egun gehiago elkartzen al dira?\nNola prestatu dezaket nire bi bikia topatzeko?\nNola bihur daiteke energia ezagutzea muturra?\nNola bihur daiteke konfiantzazko energia muturra?\nNola bihur daiteke muturreko energia lasaia?\nNola bihur daiteke energia arduratsua muturra?\nOtsailaren 1, 2021\nNola bihur daiteke energia sutsua muturra?\nUrtarrilaren 31, 2021\nNola bihur daiteke motibazio energia muturra?\nZer heredatzen du jendeak gurasoengandik?\nAholkuak nahi al dituzu?\nEskatu Mytikari aholkuak\nIzan zaitez lehena zure galdera espiritualen erantzun berriak argitaratzen ditugunean.\nMytika Speak iratzarketa espirituala, bi bikoteren elkarketa, manifestatzen ikasteko, beren Benetako Ni ezagutzeko eta beste hainbat gai ezagutzeko galdera espiritualen erantzunak eskainiz baliabide bat da.\nBizitza ikasgai erraldoi bat al da?\nBenetakoak al dira pertzepzioak?\nkontzientzia kontzientea kontzientzia jainkozko maitasuna Ego muturreko Ona haiku inspirazio ikasgai adierazpen mikropoesia hazkunde pertsonala poema poesia laburmetraia espirituala espiritualtasuna ikasgai espiritualak Benetako Ni Bi Flames\nCopyright © 2022 Mytika Speak. Eskubide guztiak erreserbatuak. Pribatutasun politika Erabilpen baldintzak


Getxo Kirolak-ek 27.000 abonatu izan zituen iaz - Hiruka.eus\nKirolak Getxo 2017-04-12 14:00\nGetxo Kirolak udal-erakundeak 27.103 abonatuakaz itxi zuen 2016ko ekitaldia. Kopuru hori 2015. urtekoaren oso antzekoa da, %0,72ko galera baita 2015eko 27.300 bazkidegaz alderatuta. Hala, erakundeak eutsi egin dio 2008tik izan den abonatu kopuruaren igoerari, orain 9 urte baino 4.000 inguru gehiago baitaude.\nBoleibol partida bat, Fadurako kiroldegian. © GETXOKO UDALA | Ikusi handiago | Argazki originala\nGetxo Kirolak-en jarduera-txostenetik ateratako datuen arabera, jende ugarik parte hartu du kirol-jardueretan, amateur-, eskola- eta federatu-mailetan; eta instalazioak asko erabili dira.\nÁlvaro González Kirol zinegotziak onartu duenez, "urte zaila izan da Gobela ibaiaren ibilgua zabaltzeko obrak direla eta, Faduran izandako kalteak medio. Obrak, jakina, beharrezkoak ziren ingurunean uholde-arriskua murrizteko, baina udalerriko kiroldegi handirako sarrera ez ezik, zerbitzuak ere zaildu eta mugatu dituzte. Hala ere, hilabete hauetan jasotako datuen arabera, bertoko kirol-komunitateak aurreko denboraldietan bezain sendo eta jendetsu izaten jarraitzen du".\nNeguko eta udako kanpainetan, 6.247 lagunek parte hartu zuten Fadura eta Gobela kiroldegietan emandako kirol-ikastaroetan. Eta horiei fitness eta muskulazioko gimnasioetan izena emandako 1.700 lagun inguru gehitu behar zaizkie. Eskola-kirolari dagokionez, Lehen Hezkuntzako 2.100 ikasle inguruk parte hartu zuen Kirol Anitza eta igeriketa-programetan. Gainera, kirol federatuan, Fadura, Gobela eta Andra Mari kiroldegietako instalazioetan 4.600 lehiaketa gauzatu ziren; lehiaketa horietan 61.000 kirolarik baino gehiagok parte hartu zuten, 125.000 ikusle inguru bildu zen eta beste 5.500 boluntario aritu ziren jarduerak antolatzen.\nGetxo Kirolak erakundeak, 2016. urtean, 9,2 milioi euro inguruko aurrekontua izan zuen; zenbateko horretatik, 3,6 milioi euro baino gehixeago tasen eta beste diru-sarrera batzuen bitartez jaso zuen. Klubei eta tokiko kirolariei ematen zaizkien laguntzei dagokienean, 1,1 milioi euro banatu zituen. Horrela, horietatik 495.000 euro kirol federaturako izan ziren; 211.000 euro udalerri-eremuko kirol-eskolentzat; 237.000 euro ekitaldiak antolatzeko; eta gainerakoa bertako kirolerako, herri-jaietako kirol-jardueretarako eta muturreko kiroleko ekimenetarako.\nJose Luis Ugarte omenduko dute irailaren 23an eta 24an\nMarcos Moralesek urrezko 7 domina lortu ditu munduko txapelketan\nUr Jaialdia egingo dute zapatuan Algortako Kirol Portuan


Arrantzaz gozatzeko aukera izan dute Herri Eskolako ikaslek | El Diario Vasco\nTolosa GoierriArrantzaz gozatzeko aukera izan dute Herri Eskolako ikaslek\nArrantzaz gozatzeko aukera izan dute Herri Eskolako ikaslek\nAgauntza errekan arrantzan aritu ziren, besteak beste.\nBELÉN PARRA OLABERRIA. Jueves, 14 junio 2018, 00:12\nOlaberriko Herri Eskolako haur guztiek, arrantza egun batez gozatzeko aukera izan zuten ostiralean. 'Ura' izan da azken hiruhilabete honetan landu duten proiektuaren gaia eta honen barruan errekak ezagutu, kokatu, gertuen daudenetatik munduaren beste puntan daudenetaraino, eta hauetan dagoen bizitza aztertu dute. Bitartean, irakasleek, Arrantza Federazioko kideekin kontaktatzeko aukera izan zuten eta era berean irteera bat antolatu.\nOlain, Xabier, Arkaitz eta beste batzuk ere, Federazioko kideak eta ohikoak, antolatzen diren arrantza txapelketetan, izan ziren joko ezberdinen buruak, 2 eta 12 urteko ikasleak zirela kontuan hartuta, eta denen gustuko ekintzak eginez. Eta irakasleen iritziz, lortu zuten, «denek oso ondo pasa zuten goiz osoan, ikasle gutxik ezagutzen zuen kirol bat ezagutuz eta gertutik ikusiz, hainbeste entzun eta landu zuten erreka hori».\nHaur txikiak autobusez eta zaharrenak oinez, Lazkaora gerturatu ziren. Agauntza errekan, eraman zituzten tresnekin, katiuska, uretako betaurreko, uztai, kainabera, euli... hil gabeko arrantzari hasiera eman zioten.\nTxikienek joko ezberdinak egin zituzten eta zaharrenek, amua nola jartzen eta kainabera nola botatzen zen ikasi ondoren, antolatzaileek aurretik botatako amuarrainak arrantzatu zituzten. Festa handi bat izan zen, ez umeentzat bakarrik; ekintza honek, lazkaotar asko erakarri zituen. Haurren komentarioak oso ezberdinak izan ziren, «nik uste nuen kainabera puskatu egin behar zela, ez nuen uste hain malgua izango zenik», «ez da erraza kainabera botatzea», «arrainak oso irristakorrak dira», «arrainak hartu eta gero uretara botatzen genituen berriro», «asko gustatu zait arrantza egitea».\nFederazioko kideak ere oso gustura zeuden, ekintza honek, arrantza bultzatzen lagundu die, kirol hau ez delako oso ezaguna. Eta eskolak, irakasle baten hitzetan «ikasleak, beste behin klasea gelatik kalera ateratzea, azken irteera honetan errekara, lortu du».\nOlaberriko Herri Eskolak eskerrak eman nahi dizkie Lazkaoko Udalari, Gipuzkoako Foru Aldundiari, eta Euskal Arrantzako Federazioari, beren parte-hartzeagatik eta ekintza hau aurrera eramaten laguntzeagatik.\nHerrian komunitate izaera lantzeko lehen saioa gaur Igandean Kulturarteko Gastroazoka egingo da Ormaiztegin


Kartzela zigorra autobus batean Villabonan gizon bati labanaz erasotzeagatik\n5 urte eta erdiko zigorra, Villabonan autobus batean gizon bati labanaz erasotzearren\nFiskaltzak hasierako bere zigor eskaera murriztu du, auzipetuak bere burua errudun aitortu duelako hilketa saiakera delituagatik.\nEpaileak bost urte eta erdiko kartzela zigorra ezarri dio 2019ko urrian Donostia eta Tolosa lotzen dituen lineako autobus batean, Villabonan, gizon bati labanaz eraso zion gizonari. Espetxe zigorraz gain, ezingo du 16 urteko tartean biktimarengana hurbildu ezta berarekin harremanetan jarri ere.\nHasiera batean Fiskaltzak bederatzi urteko kartzela zigorra eskatu zuen akusatuarentzat. Azkenean, ordea, Fiskaltzak hasierako bere zigor eskaera murriztu du, auzipetuak bere burua errudun aitortu duelako hilketa saiakera delituagatik.\nMinisterio Publikoaren idatziaren arabera, epaitutako gertaerak 2019ko urriaren 27ko 02:40an gertatu ziren. Auzipetuak "behin eta berriro eta ustekabean" hainbat labankada eman zizkion biktimari, autobusa Villabonako kaleak zeharkatzen ari zela, Donostiatik Tolosarako noranzkoan.\nFiskaltzaren dokumentaren hitzetan, biktimari "heriotza eragiteko asmoz", hamar zentimetroko labana batekin labankadak eman zizkion. Labankada horietako batean lepoan harrapatu zuen eta, beste batean, ezkerreko besapean.\nErasoaren ondotik, biktima Donostia Ospitalera eraman zuten. Ministerio Publikoaren arabera, autobuseko gainerako bidaiariek erasoa etetea lortu zuten, eta ospitaleratu bitartean egonkor mantendu zuten.\nBien bitartean, erasotzaileak ihes egin zuen biktimaren osasun egoerarekiko inolako ardurarik erakutsi gabe. Horrez gain, labana inguruko zelai batean bota zuen.\nOndoren, taxi bat hartu eta etxera joan zen. Odol arrastoak zituen arropa erantzi zuen. Gerora, Poliziak berreskuratutako labanean ere odol arrastoak agertu ziren.\nErasotzaileak hainbat zauri eragin zizkion masailezurrean, lepauztai inguruan, eskuan. Horrez gain, torax inguruan eragindako presio handia tarteko, saihets bat apurtu zion.\nBiktimak 30 egun behar izan zituen zauriak sendatzeko, hiru egun "oso larri" eta bi "larri" eman ostean.\nAlbisteak Lurraldebus 2021


Saskia betetzeko zain | Bizigiro | Berria\nUltzamako parke mikologikoa 2008an sortu zen, perretxikoen bilketa erregulatzeko. JAGOBA MANTEROLA / FOKU Tamaina handiagoan ikusi\nKoronabirusa dela eta, osasun krisiari aurre egiteko ezarri den konfinamenduak ezohiko irudi asko utzi ditu Euskal Herrian. Horietako askok naturarekin izan dute zerikusia. Aspaldi bizi gabeko atsedenaldiaz gozatu baitute baso eta mendiek; hala nola bertako animalia eta landareek. Horren isla izan dira aurten, esaterako, batu gabe geratu diren udaberriko perretxikoak.\nKonfinamendua, baina, leuntzen hasia da, eta paraje naturalek garai honetan izan ohi duten itxura berreskuratu dute. Hortaz, dozenaka mendizalerekin batera, hara jo dute ere perretxiko zaleek. Gehienentzat berandu izango da jada udaberriko perretxikoen uztaren bila aritzeko; onddoen denboraldia, ordea, hasi baino ez da egin, eta, beste hainbat esparrutan gertatzen den bezala, aukera beste zalantza ditu agerian.\nSona handiko afizioa da perretxikoak biltzea Euskal Herrian. Jendeak gehiegi biltzea eragozteko eta naturaren oreka eta jasangarritasuna mantentzeko, erregulatuta dagoen jarduna ere bada. Horren emaitza dira, esate baterako, Ultzamako eta Erro-Orreagako parke mikologikoak. Afizioa, ordea, mugaz gaindi doa, eta asko dira Euskal Herritik kanpo ere perretxiko bila irteten direnak. Hala zehaztu du Iro Landaluze aktoreak eta mikologoak anekdota bat baliatuta: «Perretxikoa izen generikoa da guretzat, baina Gaztela eta Leonen, udaberriko ziza izendatzeko erabiltzen dute. Izan ere, orain dela 50 urte inguru, euskaldunek horien bila joateari ekin baitzioten, eta orduan hangoek ere ekin zioten euskaldunok perretxiko deitzen genion udaberriko ziza biltzeari».\nUdaberriko ziza izan da, hain zuzen ere, konfinamenduaren ondorioz batu gabe geratu den perretxikoetako bat. «Ni ezin izan naiz etxetik mugitu, baina mendian lanean jarraitu duten artzain batzuekin kontaktuan egon naiz, eta esan didate inoiz baino perretxiko gehiago zeudela». Hala ere, Landaluzek ez du uste jende faltak eragindako fenomeno bat izan denik: «Urte ona tokatu da, baldintzak egon dira eta irudi ikusgarriak izan ditugu; batik bat, inor ez delako batzera joan». Aralarren, esaterako, inoiz baino ziza gehiago batu direla azpimarratu du: «Lehen, bi kilo batzea mirari bat zen, eta aurten ibili direnek —batzuk ezkutuan eta besteak artzainak direlako— hamar eta hamabost kilo artean jaso dituzte, ikaragarria».\nHemendik aurrera «edozer irten daitekeela», gehitu du Landaluzek: «Eguraldiaren kontu geratzen da, hor ez dago aurreikuspenik egiterik». Behin lurra berotuta, perretxikoen irteera eguraldiaren araberakoa dela dio; «hezetasunarekin eta tenperatura hotzik gabe, orduan irtengo dira». Hori dela eta, udako garaia ez da «bereziki aproposa» izaten perretxikoak batzeko, eta, Landaluzek azpimarratu duenez, irailera arte ez da fruktifikazio masiborik egoten .\nKonfinamendua leuntzeko faseen garapenak eta, batik bat, probintzien eta autonomien artean egongo den mugitzeko debekuak perretxikoak biltzeko denboraldia baldintzatuko dute erabat. Landaluzek dio bizkaitar eta arabar andana, adibidez, Burgosera (Espainia) joateko ohitura dutela. Halere, dirudienez, aurten oraindik ezin izango dute mugarik gurutzatu, eta horrek eragin zuzena izango du zenbait perretxikoren bilketari dagokionez.\nLandaluzerekin bat etorri da Janet Torrea Erro-Orreagako parke mikologikoko langilea. Denboraldia maiatzaren 25ean ireki zutela azaldu du, udaberriko perretxikoen denboraldia amaitu eta berehala. «Onddoen denboraldia abiatzen ari da orain», baieztatu du. Eguraldiari eta gizakiaren presiorik ezari esker, calocybe gambosa-k, hots, udaberriko zizak, uzta «oparoa» eman duela azpimarratu du. «Batzea ezinezkoa izan den arren», penatu da.\nUltzamako parke mikologikoan antzekoa izan da egoera. Edurne Gerendiain bertako langileak azaldu duenez, denboraldia hasi den arren, udazkena da parkean onddoak batzeko garairik onena. «Onddoak dira eremu honetan gehien batzen direnak. Udaberrian ere jendea etortzen da, eta badago zer hartu, baina garai honetako onddoak oso azkar usteltzen dira; gehienak irailetik aurrera atera ohi dira». Aurtengo denboraldiari helduta, «ziurgabetasunaren» denboraldia izango dela aitortu du: «Zaila da jakitea zer gertatuko den. Guk oraingoz eguneko sarrerak baino ez ditugu eskaintzen, ez dakigulako zer gertatuko den etorkizunean».\nHorrekin batera, probintzien arteko joan-etorriak ere denboraldia erabat baldintzatuko duela dio: «Hona Gipuzkoako jende asko etortzen da; ikusi beharko da zer gertatzen den».\nTorrea ere bat etorri da: «Bisitari gehienak nafarrak diren arren, Gipuzkoako eta Iparraldeko jendeak ere badu etortzeko ohitura». Hala ere, erantsi du ireki zutenetik mugimendua izan dutela, onddoak batzeko «garairik onena» ez den arren. «Ikusten da jendea gogoz dagoela; zaila da aurreikuspenak egitea, baina espero dugu denboraldia ondo joatea».\nKonfinamenduaren eraginari erreparatuta, Gerendiainen arabera, oraindik ere goiz da jakiteko ea naturak hartutako arnasak ondorio positiboak izango dituen: «Ez nuke jakingo esaten, baina basoa lasaiago egotea beti da positiboa, ezta?». Perretxikoen egoerari lotuz, azaldu du aurreko urteetako sasoiak «kaxkarrak» izan direla. Hala ere, jendearen jardunari egotzi beharrean, eguraldiari leporatu dio gaitza, «berebiziko garrantzia» baitu perretxikoentzat eta onddoentzat. «Aurreko sasoiak oso txarrak izan dira, geroz eta bero handiagoa eta euri gutxiago egiten duelako».\nSasoi «txarra» klima aldaketari egotzi dio Gerendiainek: «Urtero aldatu egiten da, eta egia da ez dugula jarraipen zientifiko bat egiteko aukerarik izan, baina argi dago klima aldaketak eragina duela». Ideia horri jarraituz, nabarmendu du onddoak «geroz eta beranduago» ateratzen direla, eta beranduagora arte irauten dutela. Hala ere, onartu du onddoek «boladak» ere badituztela: «Lur azpian egoten dira, eta badituzte urte oso onak eta oso txarrak; beraz, zaila da zehatz esatea».\nIdeia horri eutsi dio ere Joxepo Teres mikologian adituak eta Aranzadi zientzia elkarteko biologoak. «Jendearen faktoreak ez du eragin handirik izango: egongo dira leku konkretuak non perretxikoak ez batu izanak ondoriorik izango duen, baina onddoen dibertsitatean dauden arazo nagusiak beste faktore batzuk eragindakoak dira». Zehatz-mehatz, faktore abiotikoei egin die erreferentzia Teresek. Klima aldaketak hainbat ondorio izaten ari dela dio: «Hezetasun falta, euria egun konkretu batzuetan metatzea... badira bilketak baino eragin handiagoa duten beste faktore batzuk».\nTeresek dio oraindik esparru horretan lan asko egiteke dagoela, baina jada klima aldatzen ari dela babesten duten ikerketak badaudela. Beraz, horrek Euskal Herriko basoetan ere eragina izango duela azaldu du: «Arrisku nagusia dibertsitatearen galera da, klimak espezie batzuk bultzatu eta beste batzuk zigortuko dituelako». Aurtengo denboraldiari erreparatuz, ikuspegi «mugatua» duela dio, ezin izan delako mugitu. Hala ere, lurra«nahiko» lehor dagoela dio: «Euri gutxi egin du, eta, egin duenean, dena batera izan da». Horregatik, haren aburuz, onddoentzat egoera ez da «oso aproposa» izango.


Goi irakaskuntza & formakuntza – CDPB\nBIHARKO CAMPUSA ERAIKITZEKE\nGoi irakaskuntzaren eta ikerketaren garapena berrixko da Ipar Euskal Herriaren historian, unibertsitatea Pauen garatu baita. Ikasleen kopurua bikoiztu egin zaigu azken 20 urteotan, Paueko eta Aturri herrialdeetako Unibertsitateak (UPPA), Industria Teknologia Aitzinatuen Goi Eskolak (IMGaren Estia) eta beste formakuntza edota ikerketa eragileek egin ahaleginei esker eta BABko hiriguneak egin inbestimenduei esker (Errobiko campusa, Montaury…). Bestalde, lanbide formakuntzako eskaintza Lanerako Gaitasun Agiriaren (LGA-CAP) mailatik Goi mailako Teknikari Brebetaren (GTB-BTS) mailaraino egituratu da. Ahalegin horiek guztiak eginagatik ere, goi mailako irakaskuntza eskaintza apal-apala dugu Ipar Euskal Herrian: Akitania Berriko 2. hirigunea izanik ere, lurraldeak 20 ikasle besterik ez ditu 1000 biztanleka (Pauen 63, Arroxelan 100, Poitiers-en 210…). Eskaintza eskas horregatik dugu, neurri batean, goi irakaskuntzara doazen hain batxiler gutxi.\nHalarik ere, IEHGKak bere lanetan azaltzen duen bezala, Ipar Euskal Herriak kokaleku sendoa beharko luke euroeskualdean eta aliantza berrien bitartez bestelako eredua asmatu. Lurralde proiekturako egiten duen ekarpenean, IEHGKak «hormetatik kanpoko campus» baten ideia eman du.\nEuskal Hirigune Elkargoak (EHE) berretsi du lehengo Euskal Kostalde- Aturri Hiriguneak prestatu zuen Unibertsitate Garapenerako Eskema. IEHGKa eskema horren jarraipenaz arduratzen den unibertsitate biltzarreko kide da. Ikasle bizitzari buruzko gogoeta gidatzeko ardura du eta, oro har, Euskal Campusaren etorkizunaren alde lagundu nahi du.\nContribution au Projet de territoire (septembre 2019) : “Penser le territoire comme un grand campus ouvert à tou.te.s”\nContribution au Contrat Pays Basque 2014-2020 // Axe 1 : “Structurer un Campus du Pays Basque avec une offre attractive en lien avec les filières d’excellence, dans un positionnement euro-régional” – CDPB (2014)


Oin bat akademian eta beste bat aktibismo politikoan dituela bizi da Kerem Schamberger (Munich, 1986), alde batetik hedabideen jarduna modu kritikoan aztertzen; eta bestetik, mundu osoko gatazka politikoetan inplikatuta, kurduen askapen mugimenduari arreta berezia eskainiz. Alemaniako DKP alderdi komunistako kide ohia, Die Linkeren zerrendetan aurkeztu zen iaz Munich hegoaldeko hauteskunde federaletan. Bere posizio politikoagatik jazarpena ere ezagutu du. Besteak beste, 2016an zerbitzu sekretuek eragotzi nahi izan zuten Municheko Ludwig Maximilian unibertsitateak lanpostu bat eman ziezaion, komunista zela argudiatuta. Aurtengo maiatzean KriKoWi sareak Vienan antolatu duen “Jabetza, hedabideak, publikoa” konferentziaren harira hitz egin du ARGIArekin.\nArgazkia: Peru Iparragirre.\nSistematik sarera: hedabideak, politika eta kazetaritza Kurdistanen liburua argitaratu berri duzu alemanez. KriKoWi-k antolatutako konferentzian ARGIAri buruzko azalpenak entzun ondoren, antzekotasunak sumatu dituzu medio kurduen eta euskaldunen artean. Zertan dira antzeko?\nBai hedabide euskaldunak bai kurduak zapalduta dauden herriek sortuak dira, haien kultura eta hizkuntza zapalduta dituzten jendeek sortuak. Beraz, kazetaritza kurdueraz egitea edo euskaraz egitea, beti da erresistentzia forma bat zapalkuntzaren eta asimilazioaren kontra. Eta horrek dakar, bai kazetari kurduek, bai euskaldunek, nire ustez behintzat, beti ikusten dutela beren burua pertsona politiko gisa. Kazetaritza egiten ari dira, ez bakarrik kazetari izan nahi dutelako modu burges batean, baizik eta lan hori ikusten dutelako erresistentziarako eta kritikarako aukera bezala. Noski, kazetaritzaren balioak eta printzipioak erabiltzen dituzte; baina era berean, oso lotuta daude zapaldutako jendearen identitateari. Horretan, adibidez, antzekotasunak ikusten ditut. Beste asko ere egon daitezke: maila altuko estatu-jazarpena jasan dute eta jasaten dute hedabide euskaldunek eta kurduek. Kurdistanen hedabideak legez kanpo uzten dituzte ia astero, kazetarien etxeetan sartzen dira, kartzelan sartzen dituzte, lizentziak kentzen dizkiete argitaratzea eragozteko, webguneak blokatzen dizkie estatuak... Eta zuek hitz egin duzue "euskal kazetaritzaren egun beltzaz", zein urtetako otsailean izan zen?\n... 2003koan [Euskaldunon Egunkaria-ren itxieraz hitz egin zuen ARGIAk konferentzian].\nHori da: zuek badaukazue euskal kazetaritzaren egun beltza. Kurduek ere badute beraiena. Baina hala ere, lehen esan bezala, erresistentzia forma bat izaten jarraitzen du horrelakoen aurrean esateak: "Ez, euskal kazetaria naiz; ez, kazetari kurdua naiz, eta nire hizkuntzan idazten jarraituko dut, nire ideia politikoei buruz idazten jarraituko dut".\nZure familiaren parte bat jatorri turkiarrekoa izanda, nola iritsi zinen kurduekiko elkartasun politikora?\nHasteko, nire burua komunistatzat dut eta komunista bezala ez daukat aberririk, beste ezer baino lehen internazionalista naiz. Horregatik naiz solidarioa mundu osoko herri zapalduekin. Ez bakarrik kurduekin, euskaldunekin ere bai –han izandakoa naiz–; edo mendebaldeko sahararrekin, Fronte Polisarioko jendearekin; baita palestinarrekin ere, haiek ere zapalduta baitaude Israelen aldetik. Internazionalismoa nire identitate politikoaren osagai zentraletako bat da. Era berean, nire familia turkiarra da. Herritarren %30-40 kurduak izateagatik zapalduta dagoen herrialde batetik nator. Eta uste dut zapaltzaileen herritik datorren norbaiten eginbeharra dela zapalduak daudenekin elkartasuna adieraztea. Azkenik, bereziki interesatuta nago kurduen askapen mugimenduan, politikoki ezkerrekoa eta sozialista den mugimendua delako, gai izan dena aurrera egiteko eta bere ideia politikoak garatzeko 1989ko amiltze handiaren ondoren [Berlingo Harresiaren erori zen urte hartan]. Garai hartan nazio askapeneko mugimendu asko krisian sartu ziren eta kurduen askapen mugimendua ere bai, baina gai izan ziren beren burua berrasmatzeko eta eraikitzeko ideologia bat, nik XXI. mendeko sozialismotzat daukadana: konfederalismo demokratikoa, kontseilu bidezko demokrazia, ekologia eta bereziki emakumeen eskubideak, feminismoaren bidez. Ikuspegi politikotik ere oso interesgarria da kurduen mugimenduari erreparatzea.\n"Kazetari kurduek eta euskaldunek beti ikusten duzue zuen burua pertsona politiko gisa"\nElkartasun hori dela-eta, arazoak izan dituzu Alemanian: besteak beste, isunak jaso dituzu manifestazioetan Kurdistango Herritarren Babeserako Unitateen (YPG eta YPJ) banderak erakusteagatik. Batzuetan askapen nazionaleko mugimenduak problema lokal gisa aurkezten dituzte; Alemanian horrelako jazarpena jasateak erakusten du arazoaren dimentsio globala?\nBai, argi eta garbi. Kurduen askapen mugimendua ez da borroka nazionalista, mundu mailako borroka baizik, elkartasunaren, berdintasunaren eta emantzipazioaren alde. Horregatik NATOko kideak –ez bakarrik Turkia, baizik eta Alemania eta beste zenbait Europako herrialde–, borrokatzen dira mota horretako ideien kontra, ez daitezen mundu osoan zabaldu. Hori eragozten saiatzen dira. Eta Alemania lehen lerroan dago borroka horretan: historiari erreparatzen badiozu, urte luzetako kolaborazioa izan du Turkiako estatuarekin. Bi aldeek lortzen dituzte onurak harreman horretatik, bereziki alor ekonomikoan, baina baita politikoan ere. 1993an Alemaniak PKK (Kurdistango Langileen Alderdia) debekatu zuen, Turkiako estatuak egiten zuen terrorismoaren definizioa bere eginez. Orduz geroztik, kurduen askapen mugimenduarekin elkartasuna adierazteko modu ugari jazartzen dituzte Alemanian. Adibide bat aipatu duzu: YPG eta YPJren banderak erakustea legez kanporatu nahi izan zuten, nahiz eta azkenean ez zuten lortu. Baina hori baino lehen, behin baino gehiagotan eraman ninduten auzitegietara; eta polizia nire etxean sartu zen goiz batez, nire ordenagailua, telefonoa eta abar eraman zituzten... Eta Alemaniako zerbitzu sekretuen begiradapean nago. Ez ni bakarrik, noski, beste burkide kurdu asko ere bai; orokorrean elkartasun-taldeetan parte hartzen duen jende asko. Gainera, Municheko unibertsitatean lan egiteko aukera izan nuenean, zerbitzu sekretuek esku hartu zuten eta unibertsitateari esan zioten: "Ezin diozue Kerem bezalako norbaiti lanik eman, Kerem komunista da eta Kurdistango askapen mugimendutik gertu dabil. Gure konstituzioaren etsaia da". Marko horretan kokatzen dute gaia. Borroka luzea izan zen, sei hilabete iraun zuen, baina elkartasun publikoa hain handia izan zen, azkenean unibertsitateak lana eman behar izan zidala.\nAuzi hori dela-eta ezagutu zintugun askok, nazioarteko prentsan ere oihartzuna izan zuen. Deigarria da alor akademikoan ere zerbitzu sekretuek horrela esku hartzea.\nBai, hala da. Berez nire burua bi alorren arteko nahasketa gisa ikusten dut: aktibista eta akademikoa. Hori ez da Alemaniako unibertsitateetan oso ohikoa, baina nik uste dut oso inportantea dela mugimendu sozialei konektatuta egotea; eta aldi berean unibertsitatean lan egitea, borroka horiei babesa emateko ikuspuntu akademikotik.\nUnibertsitatea ere borroka-eremutzat duzu beraz?\nBai, noski. Estatu kapitalistaren hegemonia ideologikoa, besteak beste, unibertsitatean ekoizten da. Vienako Ekonomia Unibertsitatean ari gara hizketan eta pentsamendu neoliberal asko hemen bertan ekoizten da. Horren aurka erresistentzia egin behar da, bai kanpotik, baina baita barrutik ere. Horregatik sortu genuen Komunikazioaren Ikerketa Kritikorako Sarea (KriKoWi), komunikazio-zientzien eremua kritikoago bihurtu nahi genuelako gaur egungo gure gizartea egituratzen duten kapitalismoarekiko, patriarkatuarekiko eta zapalkuntza mota guztiekiko. Eta noski, estatuak hori ere eragotzi nahi du, bere ideiekin eta sinesmenekin bat egiten duen gizartea nahi duelako.\n"Alemaniako zerbitzu sekretuen begiradapean gaude ni eta beste\nburkide kurdu asko"\nHedabideen jabetzari buruz asko hitz egin da Vienako jardunaldi hauetan. Ez da sarritan jorratzen den gaia. Uste duzu gai horretaz antzera pentsatzen duten Europako hedabideak elkartzeak lagun dezakeela alor horretako debatea beste maila batera eramaten?\nBaietz esango nuke. Orokorrean, komunikazio-ikasketetan eta hedabideen barruan, jabetzaren auzia angelu itsu moduko bat da, badirudi inork ez daukala gogoan. Baina marxista bezala, uste dut jabetzak egituratzen duela gizartea. Eta hedabideen jabetza-egiturak baldintzatzen du nola egiten den kazetaritza, nola kontatzen diren gauzak. Horregatik da oso garrantzitsua gai hau buruan edukitzea eta modu kritiko batean eztabaidatzea. Horregatik gonbidatu dugu ARGIA, besteak beste: batetik, zuen kasua esplikatzeko; baina bestetik, elkartu zaitezten, pertsonalki elkar ezagutu dezazuen eta harremanetan egon zaitezten. Uste dut pentsatu behar dugula hedabideen jabetza-eredu desberdinei buruz. ARGIA oso eredu interesgarria da, izan ere, kapitalismoaren barruan utopia bat eraiki nahi duzuela iruditzen zait, haustura txiki bat egitura kapitalisten barruan. Erabat babesten dudan zerbait da.\nJardunaldietan ezkerreko hedabideekiko ikuspegi eszeptikoak ere agertu dira, nolanahi ere. Baricada hedabideko Boyan Stanislavskik aipatu du "jeneral asko" ikusten dituela –pertsona bakarreko edo biko proiektu komunikatibo gehiegi–, eta aldiz "soldadu" gutxiegi. Zer iritzi duzu?\nBeharbada deskribapen oso militarista da [barre egin du], baina uste dut denok ulertu dugula zer esan nahi zuen. Nire utopia izango litzateke, beharbada maila europarrean hasita, ezkerreko Google News-en antzeko zerbait. Zeren ezkerrekoak edo aurrerakoiak diren hedabide asko dago Alemanian, Austrian, Euskal Herrian, Espainian, Frantzian eta abar, oso kazetaritza ona egiten gainera, gauzak modu kritikoan aztertuz maila politikoan, ekonomikoan... Baina oso jende gutxik du horren berri. Zuk eduki dezakezu 20.000 laguneko irakurlegoa, besteak 10.000koa... Eta testuinguru horretan, nik irudikatzen dut ezkerreko hedabideen bilatzaile bat, zeinean medio horiek guztiek beren edukiak erakutsiko lituzketen; eta zuk atxiloketei buruzko berri bat bilatzen baduzu, edo protesta ekologistei buruzko bat, Europa osoan gai horien inguruan dauden mugimenduei buruzko albisteak ikusi ahal izatea. Hasiera bat izango litzateke. Nola finantzatu pentsatu beharko litzateke noski; eta artikuluen itzulpenak egitea ezinbestekoa litzateke, nik ezin baitut euskaraz irakurri, zuk ezin duzu turkieraz irakurri... Baina ezkerreko hedabideen sare hori imajinatzen dut, jakinda diferentzia politikoak ere egongo direla, baina hori da gaur egungo Europako ezkerraren egoera, beraz, horren gainean lan egin behar dugu.\nKanal hauetan artxibatua: Kazetaritza | Alemania | Kurdistan | Austria | Komunismoa


Gorka Erostarbe Leunda | Egilea | Berria\nMagrebeko musikaren ikur, etorkinen boz\nRachid Taha musikari aljeriarra hil da, 59 urte zituela. Magrebeko musika herrikoia, rocka eta elektronika uztartu zituen, eta lengoaia propio bat sortu. Kritiko azaldu zen beti Europako migrazio politikekin.\nIban Zalduak 'Sekula kontatu behar ez nizkizun gauzak' ipuin liburua plazaratu du Elkar etxearekin. Egunerokoari aiztoa sartu nahi izan dio erdiz erdi\nGorka Larrañaga. Artista\n«Ikuslearengan beste begirada bat sortu nahi nuke»\nMudatze bat, fisiko nahiz artistikoa. Mexiko utzi eta Euskal Herrira itzuli da Gorka Larrañaga artista. Irudiari berari eman nahi dio balio estetikoa, oroz gain.\nMusika korronte anitz eta gurutzatuak ekarriko ditu Atlantikaldiak\nMusika eta kultur topagune bilakatuko da Errenteria irailaren 20tik 23ra. Nneka, Bebe, Esne Beltza, 47Soul, eta Manez eta Kobreak, Aiace eta Duo BAVI izango dira agertoki nagusian, besteak beste\nJosu Goikoetxea. Bertso gai-jartzailea\n«Faltan sumatzen dut bertsolariak plazan izatea indarra»\nEuskara gertukoago egiteko nahiaren ondorioz bertsozaletu, eta ia oharkabean hasi zen gaiak jartzen. Hogei urtetik gora egin ditu haiek sormenez planteatzen. Tramak utzi ditu, dramarik gabe.


Esan non bizi zaren (eta zertan lan egiten duzun), eta esango dizut zergatik duzun hainbeste estres | Consumer\nEsan non bizi zaren (eta zertan lan egiten duzun), eta esango dizut zergatik duzun hainbeste estres\nBizi zaren hiriak, lan motak eta WhatsApp edo Instagram bezalako sare sozialen erabilerak zure estres mailak uste baino gehiago baldintzatzen dituzte.\nWhatsApp erabiltzen duzu, Madrilen edo Bartzelonan bizi zara, lan egiten duzu eta karga familiarrak dituzu? Nascia zentroetako behatokiak teknologiari eta estresari buruz egindako ikerketen arabera, galdera horiei baiezko erantzuna emanez gero, estres-gaindosi negatiboa izateko hautagai sendoa zara. ‘Estresaren mapa’ deitzen diote, eta hainbat adituk egindako ikerketak adierazten du zein diren bizitzeko Espainiako leku estresagarrienak eta gaitz horren eraginpean dauden lanbideak. Hurrengo artikuluan zehazten dugu.\nMadril eta Bartzelona, estresaren txapelketak\nKirol-lehiaketa balitz, Madrilek eramango luke kopa herrialdeko hiri estresatuenera. Bera izango litzateke ligako txapelduna, 8,1eko golaberarekin (1etik 10erako estres-maila puntuatuz). Bigarren postua Bartzelonaren ohorez beteko luke, 10etik 7,9rekin. Kale-argi gorri gisa, Ciudad Real eta Kordoba (6,2 eta 6, hurrenez hurren) daude gutxien. Estres nazionalaren piramide horretako champions eremuan daude Bilbo (7,5), Valentzia (7,3) eta Sevilla (7,2). Erdi parean daude Coruña, Lugo, Cáceres eta Malaga, 7tik 6,8ra bitartekoak. Eta taularen behealdean Valladolid, Zaragoza edo Burgos daude, 6,7 eta 6,2 arteko puntuazioarekin.\nAdituek diotenez, bizi den tokian bizi arren, arnasa hartzea bezain egunerokoa da estresa, eta, nola edo hala, denok jasaten dugu hori egunero, mapan faktore askok parte hartzen baitute.\nAdibidez, hiri handi batean bizitzeak familia-kargak izaten eta etxetik kanpo lan egiten laguntzen badu edo lanik ez badu, estresak eragindako patologien baremoak izugarri handitzen dira. Txosten hau egiteko kontsultatutako pertsonen % 65ek adierazi du estresaren arazoa lana eta pertsonala ezin uztartzeak sortzen duen erru-sentimenduaren ondorio dela. Baina familia eta gizarte-harremanak landu eta zaintzeak larritasuna eta kontrolik gabeko nerbioak eragiten badizkie 10 elkarrizketatutik 7ri, arazoa areagotu egiten da langabezia —edo lana galtzeko beldurra— zeruertzean agertzen bada.\nGehiago? Egoera larriagotzen duten beste osagai batzuk hauek dira: autoeskakizun-maila handia, gauza asko egin nahi izatea, “ez dit bizitzarik ematen”, eta ziurgabetasun ekonomiko eta profesionala. Eta paritatea oso termino desiragarria izan arren, estresa jasateko honetan, emakumeak gizonak baino gehiago dira: gizonezkoak %46 dira, eta emakumezkoak %54.\nArrisku handiko eta txikiko lanbideak\nIrudia: Ernesto Eslava\nBitxigilea, emagina, unibertsitateko irakaslea edo nekazaritzan aritzea dira lanbide lasaienak, aipatu ikerketak dioenez. Eta estresagarrienak? Estresa izateko arrisku handiagoa duten lanen buruan, Estatuko segurtasun-indarren barruan sartzen direnak nabarmentzen dira. Polizia eta guardia zibilak dira zerrendako lehenak, baina ez dute etengabeko estresik izaten, tentsio-egoera puntualek eragindakoa baizik.\nEguneroko tentsioaren ahurra erdi-mailako kargudunek eta exekutiboek eramaten dute, bai zuzendaritzan bai talde-lidergoan estres-karga handiagoa jasan behar dutelako, eta, gainera, etengabe zenbait helburu bete behar dituztelako. Kazetariak, harreman publikoak eta ekitaldi-antolatzaileak ere egoera estresagarri ugari sortzen dituzten lanpostuak dira. Adituen arabera, une egokian, behar den tokian egoteak edo meeting baten behar guztiak koordinatzeak tentsio maximoko uneak sortzen dituzte.\nLangile autonomoa edo besteren konturako langilea izateak estres gehiago edo gutxiago izateko eraginik badu? Lehen begiratuan ez bezala, ez gehiegi. Azterlanaren arabera, nomina finkoa duten langileen % 75ek lan gehiegi pilatzen dituzte, nagusiarekin harreman tirabirak izaten dituzte eta bateragarritasun-arazoak izaten dituzte; autonomoen % 80k, berriz, zergak betetzea, bezeroak erakartzea eta fakturak garaiz ordaintzea izaten dute estresagarriena. Hilaren amaierako ziurgabetasunaren truke, antolatzeko askatasun handiagoa dute, eta lana eta gizartea bateratzeko maila askoz hobea da.\nEstresaren behatokiak berak gizarte-sareek pazienteen estres-mailan duten eraginari buruzko ikerketa egin du. Ondorioa? WhatsApp edukitzea laneko presioari eustea bezain estresagarria da. Bai, antza denez, gizarte-sare hori duten pertsonen % 75ek berehala erantzuten diete kanal horren bidez jasotzen dituzten mezuei, ez egitea beste pertsonari kasurik ez egitea dela uste baitute, eta erantzuteko behar autoezarria baitago. Hori dela eta, burua sakabanatu egiten da, eta ez da une horretan betetzen dituen zereginetan kontzentratzen.\nEragin handiena duen beste sareetako bat Instagram da; izan ere, non gauden, zer egiten dugun, zer jaten dugun edo norekin gauden argitaratzea obsesio bihurtu da aplikazio honen erabiltzaileen % 50entzat, Facebook baino gehiago.\nAzkenik, ikerketaren arabera, laneko posta elektronikoa mugikorrean instalatuta izateak estres-dosi gehigarri bat gehitzea dakar. Izan ere, jasotako mezuak eta lan-ordutegiak etengabe begiratzeko joera dago.\nAditu gehienek estresa eragiten duten puntuetako bat “denetara iritsi nahi dut, baina ez naiz iristen” da. Diana Albórs Fonda psikologo klinikoak erantzun dio milioiko galderari: zer teknika dira gomendagarrienak denetara ez iristeko beldurra eta horrek sortzen duen estresa gainditzeko?\n“Paradoxiko samarra da, baina gauza guztietara ez iristeko beldurra duten pertsonei gomendatzen diet lehenik denetara iritsi nahi ez izatea. Errealistak izatea da osasungarriena. Nire gain har ditzakedan baino konpromiso gehiago hartzen baditut, kemena jarriko dut “azaldu du espezialistak, eta erantzun daitezkeen konpromisoak hartzen baditugu eta, hala ere, konpromiso horiek bete ezin izango ditugun beldur bagara, orduan “beldurra desmoldakorra da, eta norberaren buruan konfiantzarik ez izatearen ondorio izan daiteke”.\n“Edozein beldur edo fobia konpontzeko terapia nagusia esposizioa da; hau da, egoera beldurgarrian jartzea, nire usteak beldurra ematen didan ala ez egiaztatzeko. Esperientzia berria sortzeko azaldu naiz. Errealitatea irudimena baino onberoagoa izan ohi da! “, dio Albórs Fondak. “Sineste horren arrazoia ez naizela antolatzen bada, esku-hartzeak denbora kudeatzeko, arazoak konpontzeko edo erabakiak hartzeko trebetasunak hartzera bideratu behar baitu. Beldurraren jatorria autoestimu baxuan badago, terapia emozional eta kognitiboagoetara joko da”, zehaztu du.\nAplikazioak gauza guztietarako tresna bihurtu dira; estresa eta antsietatea gainditzeko ere badaude, baina zerbaitetarako balio dute? “Hasiera batean, erabilgarriak badira, ongi etorri! —dio psikologoak—, nahiz eta nik gomendatzen dudan antsietate-nahasteren bat izanez gero edo oso estresatuta egonez gero, profesional batengana jotzea. Gogora dezagun estresa edo antsietatea organismoak eskari bati emandako erantzuna dela, hau da, kausa bat duela. Sintoma kentzeko esku hartzen badut, baina ez arrazoia, agian ez dut lortuko aldi baterako desagertzea, baina arazoak bere horretan dirau. Nik kausan jardutea gomendatuko nuke, arazoa konpontzeko. Baina egia da aplikazio horietako askok tentsioa murrizten lagun dezaketela, batez ere meditazioa, erlaxazioa edo loa eragiten dutenak”.


Mahai-estalki Donibane Poivre - Créations Jean-Vier\nHasierako orriaMahaia Mahai-estalkia Mahai-estalki Donibane Poivre\nMahai-estalki Donibane Poivre\nEzagutu ezazu mahai-zapi Donibane Poivre. Portzelanazkoak eta kristalak prestatutako platerak, xanpaina eta ardo onak onartzeko. Mahai handi bat prestatzen ari da Donibaneko mahai gainean. Guztia perfektua da, zure gonbidatuak irits daitezke.\nEguneroko txikiak eta bereziak direnentzat diseinatua, Donibane lineak zoriontsu egiten du une bakoitzean.\nJantzi hau 100% Jean-Vier euskal dantza dotoreak liluratuta dago. Erretiluko lerro kontzentratuak, bere koloreak bilatzen ditu eta kalitate handiko txabarrondoak egiten dituzte. Mahai gaineko klasiko, benetakoa eta denborarik gabeko espiritua da.\n% 100 kotoizko herdoilgaitza den ehuna uretan botatzeko moduan, hiru neurri eta lau kolore ditu. Lerro honek larruazala, mahai eta korrikalariek ere eskaintzen dituzte.\nDonibane "Saint John" euskarazko itzulpena da, Euskal Herriko herri ugarik eramaten duena: Donibane Lohitzune (Saint Jean de Luz) edo Donibane Garazi (Saint Jean Pied de Port).\nKuxin Azala Donibane


Lapiko Kritikoa » Joxe Azurmendi\nBy Joxe Azurmendi • Nov 7th, 2012\n“Euskararen bidea denon artean egiten ari gara; bestela esan, gurea azkengabeko trekking luzean bizi den familia da. Beti bidea egiten, euskara batua egiten, kulturako euskara egiten, zientziakoa, haur literaturako, poesiako, fikzioetako, kazetaritzako euskara. Ikastoletako irakasleak, hiztegigileak, gramatikagileak. Baditut urte batzuk, eta bide honetan guztian pentsatzen badut, taldearen eta familiaren kontzeptuak asko zabalagotzen dira. Neure hastapenetan aitzindariak ageri zaizkit, maisu eta adiskideak: Txillardegi, Aresti, Krutwig, San Martin Otsalar, Gandiaga, joanak direnetatik bakarrik aipatzeko. Eta behialako Karlos Santamaria, Rikardo Arregi, Eusebio Osa. Eta orainagoko eta gaur-gaurko idazleak, harrituta irakurtzen ditudanak. Nik uste dut orain oso ondo idazten dela.”\nBy Joxe Azurmendi • Nov 19th, 2011\n“Gustatzen bazaigu eta ez bazaigu, ETA ez da ETA bakarrik. ETAren zikloa esan genezakeena egundoko aldagoitzar dramatikoa izan da gure historian, Euskal Herri zaharra politikoki nahiz kulturalki erroetaraino astindu eta eraldatu duena. Dena ez du ETAk egin, hainbat gauza momentuko ETAren aurka egin da zalantza gabe (Txillardegik 1967an utzi zuen erakundea, 2000n Aralar bultzatu du), baina, kulturalki bederen, ezer gutxi uler daiteke Euskal Herriaren bilakaeran ETArekin etorririko berritasunak gabe.”\nBy Joxe Azurmendi • Oct 25th, 2010\n“Ez, ETAren bortxa kondenatu gura ez izatea ez da derrigor ETAren alde egotea, eta gutxiago ETAk egiten duen guztiaren alde egotea. Da, lehenik eta behin, xibboletaren probari uko egitea: ibi edo pasabide kontrolatzaileen tranpan ez erori nahi izatea. Eta da, bigarren, kondenaren erritual obligatuari Botere publikoak ezarri dion balioa eta esanahiarekin desadosasuna erakustea. Da, txantaiaren taktika politikoa salatzea. Ez da tragedia ignoratu eta mutu gelditzea. Inposatu den mintzairan ez mintzatu nahi izatea da, mintzaira hori isiltasunarekin kondenatzea. Da, “terrorismoaren” aurka joateko aitzakiaz muntatu den Inkisizioan denok parte hartu behar izateari muzin egitea.”\nBy Joxe Azurmendi • Oct 19th, 2010\n“Nire tesia oso sinplea da: bortxaren kondena esijitzea ez da demokratikoa, eta hori esijitzen ari direnak ez dira demokratak, mentalitate inkisitorial fanatizatuak baizik. (Dela amorru politikoagatik, galdatzailearen olde fundamentalistagatik, edo jarrera erlijioso-moral legitimo baten zabalkunde faltsuagatik esijentzia publikotara). Goazen gaira zuzenean.\nBy Joxe Azurmendi • Oct 12th, 2010\nHasteko, torturatuarentzat tortura inoiz ez da iragana bilakatzen, presente dago beti. Bere bizitza eta bere nortasuna bilakatu da. Zergatik? Nik uste dut, batetik, torturak pertsona bezala txikitu egin zaituelako. Ikusi duzulako, ez dagoela zure esku zeu izatea. Pertsona bezala tratatua izateak egiten gaitu pertsona, baina hain zuzen beharrena litzatekeen tokian eta orduan, ez zara pertsona bat.


Neskek derbia irabazi dute - CD Anaitasuna\nNeskek derbia irabazi dute\non 2018 Maiatza 14\nNeskek lehen postuagatik borrokan jarraitzen dute bi jardunaldiren faltan\nAnaitasunak garaipen handia lortu zuen Lagun Onaken aurka. Ordu laurdena betetzerako aurretik ziren markagailuan gure neskak. Lehen zatia parekatua izan zen Txerloiko berdegunean, baina bigarren zatian azpeitiarrek estu hartu zituzten gureak, eta gogotik egin behar izan zuten lan defentsan alde zuten markagailuari eusteko. Azken minutuetan abantaila handitzeko aukerak ere izan zituzten gorrixek.\nLehen zatia parekatua izan zen, eta oso aukera gutxi izan ziren Txerloiko berdegunean. Tamarak seigarren minutuan izan zuen Anaitasunaren aldeko lehen abagunea. Area ertzetik ezkerrez egin zuen jaurtiketa Senior Nesken taldeko aurrelariak, baina azpeitiarren atezainak birritan baloia ate barrura sartzea ekidin zuen.\n12. minutuan, ordea, Anaitasunak kontraeraso azkarra antolatu zuen eskuin hegaletik. Arethak zelai erdia bikain gainditu zuen, gero Maiderrekin jokatzeko. Maiderrek hegaletik barrura jokatzea erabaki zuen, eta segituan iskin egin zion azken atzelariari. Kontrolak ihes egin zion aurrelariari, baina baloia Irantzuren oinetara iritsi zen. Ezker jokalariak ez zuen birritan pentsatu, eta area ertzetik maisutasun handiz jaurtiketa eginda gola lortu zuen; modu horretan lortu zuten gorrixek neurketako gol bakarra. Atsedenaldira bitartean partidak orekatzera egin zuen, eta ez zen ikusi Txerloian abagune garbirik. Bi taldeetako inork ez zuen bere buruan inoiz arriskuan ikusi.\nBigarren zatian, Lagun Onakek baloi gehiago izan zuen oinetan; Anaitasuna bere zelaian izan zen denbora luzean. Azpeitiarrek aukera dezente sortu zituzten bigarren erdian, eta banakoa gertu usaindu zen behin baino gehiagotan. Halere, neskek aurrera egin zuten azken minutuetan, eta aurkariaren zelaian baloi asko lapurtu zituzten. Gogotik egin zuten presioa neskek aurkariaren zelaian, eta modu horretan arriskua ezerezetik sortzeko gai direla erakutsi zuten gureek.\nAinhoak 76. minutuan atera jaurtitako jaurtiketa baten aldaratzean Leirek gertu izan zuen gorrixen aldeko bigarren gola, eta ezker hegaletik egindako erdiraketen bitartez ere min egin zuten gure neskek. Horiek izan ziren neskek neurketaren azken aldera egindako abaguneak. Bukaerara arte egin zuen borroka Anaitasunak, eta Emakumezkoen Euskal Ligara igotzeko txartela ematen duen lehen postuagatik borrokan jarraituko dute beste aste batez. Eibar 42 punturekin liderra da sailkapenean eta Anaitasuna bigarrena 41 punturekin.\nDatorren asteburuan, denboraldiko azken aurreko jardunaldian, Intxaurdiren aurka jokatuko dute neskek, etxetik kanpo. Hurrengo asteburuan, maiatzak 26-27, Eibar lehen sailkatua hartuko dute etxean. Sei puntu falta dira jokatzeko, eta bi partidak irabazita mailaz igoko dira neskak. Intxaurdiren aurka berdinduta eta Eibarri irabazita ere bai.\n🎥 Ikusi bideoa


Arrakala. Sorkuntza garaikidearen bitartekaritza, hedapena eta eginkizunak. :: ikasi :: Udako Euskal Unibertsitatea\nUdako Ikastaroak :: Artea , Soziologia\nData: 2017(e)ko uztailaren 11a\nOrdutegia: Asteartea. 9:00-13:30 / 15:00-18:00\nMatrikula-epearen bukaera: 2017(e)ko uztailaren 9a\nArtea eta gizartea bereizten dituen distantziaren inguruko hausnarketa izango da honakoa, alegia, sormen garaikidearen eta herritarren artean bistaratzen den urruntasuna eta gertakari honen arrazoiak hartuko dira hizpide.\nAuzi hau jorratzeko, ezinbestekoak iruditzen zaizkigun hiru eremu nagusietako hariei helduko diegu: arte hezkuntza eta bitartekaritza planteamenduak, hedapenerako eta kultur ekimenen ikusgarritasunerako estrategia ezberdinen erabilera, eta arte adierazpenen eginkizunak edo gizartean duten zein bermatu ditzaketen eragin ezberdinen plazaratzea. Hiru esparru hauek ardatz harturik, ikuspuntu anitzak eskainiko dituzten hainbat hizlariren eskutik, gai hauen inguruan sor daitezkeen gogoeta zein eztabaidak sortzeko espazioa ahalbideratuko da. Metodoak, esperientziak, moduak, proiektuak… izango ditugu hizpide, kezkatzen gaituen auzi honen sakonean elkarlanean murgilduz egoeraren balizko diagnosia egiteko eta, bide batez, egoera honi buelta emateko landu beharreko bideen inguruan hausnartzeko.\nIkastaro hau Eusko Ikaskuntzarekin elkarlanean antolatu da.\nIrune Agirregabiria Izagirre\nHaur Hezkuntzan, Psikopedagogian eta Hezkuntza Berezian egin ditu ikasketak. Bere graduondoko formazioa Berrimeten burutu zuen. Bizilore Eskola Aktiboko koordinatzailea da.\nMusikaren Historian eta Zientzian, Artean eta Historian lizentziaduna da, baita Ikus-entzunezko komunikazioan ere. Komunikazioaren Kudeaketa Kultur Erakundeetan graduondokoa egina da eta egun, Tabakalerako komunikazio arduradun dihardu.\nEstibailz Jimenez de Aberasturi Apraiz\nArte Ederretan lizentziaduna da eta Hezkuntzan doktore. Donostiako Irakasleen Unibertsitate Eskolan irakasle dihardu (UPV/EHU) eta ARTikertuz ikerketa taldearen sortzaile eta parte da.\nArtearen Historian doktorea, Artearen Historiako irakaslea da UPV/EHUko Arte Ederren Fakultatean. Arte kritika eta komisariotza lanak ere egiten ditu, ikertze eta hainbat komunikabiderekin kolaboratzearekin batera. UEUkidea.\nIkus entzuneko komunikazioan lizentziaduna da eta Psikologia eta Pedagogian doktore. Irakaslea da UPV/EHUko Arte Ederren Leioako fakultatean.\nArtea eta gizartearen arteko harremanen bilakaera aztertzea, gabeziak identifikatu, hauek osatzeko egin diren zein egin litezkeen jarduerez aritu eta hauen berri ematea.\nArtearen inguruko hausnarketa eta eztabaida kritikoa eragitea, honek gizartearekiko duen funtzioaren garrantzia nabarmendu eta instituzioengandik sustatua izateko beharraz ohartarazteko.\nArteak hezkuntzan duen garrantziaren inguruan hausnartzea; gabezietan arreta ipintzea eta horren ondorioez jabetzea.\nArte adierazpenak hausnarketarako, pentsamendu kritikoaren garapenerako zein jakintzak eskuratzeko erreminta baliagarri gisa aztertzea.\nArtearen, gizartearen eta hezkuntzaren inguruko interesa eta kezka duen ororentzat hausnarketa eta eztabaida gune bat eskaintzea.\nHiru gai eremu nagusi landuko dira. Batetik, arte hezkuntza aztertuko da testuinguru ezberdinetan, sormenean eta izaera kritikoan oinarrituriko hezkuntzaren garrantzia, eta kultura bitartekaritzaren eginkizunak, balioak eta prozesuak aintzat hartuz. Bestetik, hedapenaren esparruan barneratuko gara, arte adierazpen ezberdin eta proiektu kultural anitzak ezagutzera ematearen garrantzia nabarmenduz, helburu honetarako tresna ezberdinen erabilera ikusiz eta hauen eragina (besteak beste hedabide digitalak eta kritika) aztertuz ;baita hedabideek kultura eta artearen trataerarekiko duten jarrera ere. Azkenik, eginkizunen atalean gai anitzak jorratuko ditugu:,artea, kultura eta herrigintzaren arteko lotura, dantza eta gorputz mugimendua jakintzak eskuratu eta harremanak lantzeko bide gisa, eta artea eta jendearen arteko harremana egungo gizartean.\nIkastaroa, hiru azpi gaietan banaturik dagoenez, arratsalde eta goiza azpi gai hauen arabera antolatuko ditugu gutxi gora behera, esparru bakoitza hurrenez hurren lantzeko aukera bermatuaz.\nAzpi-gai bakoitza hauei hertsiki loturiko jarduerak burutzen dituzten hizlarien eskutik abiatuko da. Honela, atal bakoitzean eskuarki bi motatako ekarpenak izango ditugularik: batetik, gaia modu teoriko batean landuko dutenak, eta bestetik, gaiari lotutako kasu praktiko zehatzak azalduko dituztenak. Alor ezberdinetatik datozen hizlariak izateak, gaien inguruko ikuspegi zabalagoa izateko aukera bermatuko du.\nParte hartzaileen aurkezpen hauetatik abiatuta, segidan, bertaratzen diren guztiengana zabalduko da mahai ingurua, azaleratuko diren ideiak eztabaidatu eta iritzi kritiko ezberdinak elkarbanatzeko.\nEdozein arte diziplinetako sortzaileei, irakasleei, arte eta artearen historiako ikasleei, kultur kazetariei, kritikariei, historialariei, hezitzaileei, instituzio kulturaletako zein arte espazioetako langileei, baita eremu hauetan jarduten duen edo interesa duen edonori.\nArte hezkuntzaren mapa: kontinenteak, irlak eta altxorrak.\nArte hezkuntza eta bitartekaritza\nIrune Agirregabiria eta Zaine Rekondo\nARTikertuz lantaldea. Gogoetarako denbora eta espazioa.\nSormena Bizilore Eskola Aktiboan.\nArte kritika Euskal Herrian.\nArte eta kultura garaikidearen hedapena\n#gozatutabakalera: traola da legea.\nNirekin dantzatu nahi?\nArtea eta Gizartea. Arrakalak, eginkizunak.\nHerrigintza, kultura eta artea.\nBide berrientzako irudikeritan. Arte eta gizartearen bitarteko hartu-emanak.\nARTAZIAK. Esperientziak arte bitartekaritzan. Agertoki berriak.\nIkastaroa doaoka da baina ezinbestekoa da izena ematea.\nHomologazio kodea: 1768348021\nikastaroak, Eibar, gizartea, artea, artezkaritza, sortzaileak